
RECENZIA 


Pôvodný Flashpoint bol darom z nebies. Vysoko realistická 
taktická akcia z dielne českých Bohemia Interactive Studios 
priniesla na svoju dobu priam unikátny herný zážitok, ktorý 
sa nebál žiadať od hráčov viac, než len rýchle reflexy a 
dobrú mušku. V podstate je možné povedať, že všeobecný 
záujem o realistické akcie vznikol práve u prvého Flash- 
pointu a je preto viac než logické, že význam tejto značky 
sa snaží prinášať ďalším generáciám aj firma Codemas- 
ters, ktorá prebrala nad sériou “oťaže“ a v týchto dňoch 
nám servíruje v poradí už druhý titul, honosiaci sa názvom 
Operation Flashpoint. 


Je potrebné povedať, že ich prvý zárez v sérii — Dragon 
Rising — bol všetko iné len nie tou povestnou kvalitou, ktorú 
sme od pokračovateľa legendy čakali a tak sa oči fanúšikov 
uprene zahľadeli na Red River, akýsi reparát štúdia, sľubu- 
júci po všetkých stránkach vylepšený technický i hrateľnos- 
tný koncept Dragon Risingu. Ako to teda dopadlo a či sa 
vôbec autorom podarilo aspoň z časti replikovať to čaro 
originálu, to sa už dozviete na nasledujúcich riadkoch. Ale 
dopredu vás varujem — prehnané očakávania nechajte pre 
istotu zavreté v skrini... mohli by vám pri čítani textu neprí- 
jemne uškodiť. 


Už počas prvotných okamihov s hrou vám bude jasná 
jedna vec — tvorcovia sú veľkými fanúšikmi „špinavých“ 
CNN reportáži a dokumentov, čo dávajú v rámci titulu aj pa- 
trične najavo a tak sa nezľaknite, pokiaľ vám obraz z 
ničoho nič začne vyhadzovať nepekné glitche, mylne naz- 
načujúce, žeby vám odchádzala vaša TV či monitor. Nie, 
nebojte sa, neodchádza to len autori chceli zvýrazniť 
surovosť reality, na ktorú sa počas viac ako 12 hodinovej 
singleplayerovej (ale i kooperatívnej — o tom neskôr) kam- 
pane mnoho krát odvolávajú. Darí sa im to? Nuž, je to tak 
pól na pól. Samotná premisa príbehu totižto sľubuje re- 
latívne vierohodný konflikt na pozadí reálií, ktoré by v 
našom svete kľudne mohli vzniknúť. Píše sa rok 2013 av 
drobnej krajine blízkeho východu, Tadžikistane, relatívne 
početná americká armáda vykonáva svoje operácie, s 
cieľom vypudiť zo zeme všetky teroristické a záškodnícke 
bunky, ktoré sa tam usadili. Veľmi málo však vie o pre- 
biehajúcej Čínskej invázií a v momente, kedy pravda vy- 
pláva na povrch, sú zdecimované jednotky US armády 
dotlačené k potupnému ústupu. To, čo nasleduje potom je 

možné v skratke opísať ako nadmieru strategické i taktické 
manévrovanie, ktoré by bez akýchkoľvek nelogickostí boli 
v pohode zrealizovateľné aj v skutočnom svete. K výbornej 
vierohodnosti a uveriteľnosti konfliktu potom v nemalej 
miere prispieva aj koncept zdíhavých presunov medzi jed- 
notlivými úlohami, rozloha levelov či sústavne dorozu- 
mievanie sa medzi jednotkami, zvýrazňujúce fakt, že 
operácia je naozaj veľká a koordinovaná niekym z velenia 
tak, aby mala na konte čo možno najmenej strát na žŽivo- 
toch. Tých “emerických“, samozrejme. 


Zatiaľ je teda všetko bez diskusií v poriadku. Problém ale 
nastane v momente, až niekto z dvojice vašich nadri- 
adených otvorí ústa. Počas briefingov totižto zažijete 
nekompromisné peklo plné tak hrozivého patriotizmu a pá- 
tosu, že vám z toho bude na zvracanie. Váš veliteľ sa nevy- 
jadruje ako normálny človek, ale ako degenerovaný 
extrovertný vlastenec so sklonom k populizmu (or what the 
hell is it), vďaka čomu budete väčšinu úvodov skutočne tr- 
pieť. Ide samozrejme o formu jeho prejavu, ktorá sa skôr 
hodí do nejakej paródie a nie do titulu, ktorý sa snaží kon- 
flikt zobraziť čo možno najrealistickejšie. Ešte horšie ale 
obstál váš seržant, s ktorým budete vyrážať do bojov — 
Knoxx a jeho desiatka pravidiel — to je ako počúvať 
pokazený gramofón. Je otravný, ukecaný až za hrob, kla- 
pačku si nezavrie jak je rok dlhý a keď vám aspoň 100x ne- 
zopakuje tie jeho pravidlá, tak ani raz. Obzvlášť komicky 
pôsobia tie jeho prednášky počas transportu na miesto 
výsadku, kedy po väčšinu času sedíte vo vrtuľníku mlčky 
ako kôpka nešťastia (a to myslím všetci, vrátane ostatných 
vojakov!), zatiaľ čo vám Knoxx trepe do hlavy jeden väčší 
žvást než druhý. Blee... ak ste chceli poznať ako v sku- 
točnosti vyzerá rušička akejkoľvek atmosféry, seržant 
Knoxx vám ju mile rád predvedie. Naozaj stupídny charak- 
ter ktorý sa totálne mína účinku (a pôvodným zámerom štú- 
dia) a ktorý je jednoznačným dôkazom pravosti tvrdenia, 
že niekedy je menej skutočne viac. O absolútne nemiest- 
nom zosmiešňovaní Avatara radšej ani nehovorím. 


Prejdime ale k svetlejším stránkam titulu — ako som už 
spomenul, 12 hodinová singleplayerová kampaň vás veľmi 
milo prekvapí a to nie len svojou solídnou dlžkou. Po 
stránke variability jednotlivých levelov totižto odviedli autori 
naozaj vynikajúcu prácu a tak si zabojujete ako počas krás- 


neho horúceho poludnia, tak aj počas 
noci, kedy dáte zavďač perfektne 


spracovanému nočnému videniu. 
Výborný dojem na mňa urobila aj 
náplň každej misie — Red River je z 
tohto hľadiska vskutku bez problé- 
movým akčným spektáklom, v ktorom 
nechýba ako hromada ofenzívy, tak aj 
patričná dávka defenzívy, takže ne- 
musíte sa obávať, žeby ste počas 
kampane sústavne len na niekoho 
útočili. Vlastne, keď tak nad tým 
uvažujem tak práve tie misie, v ktorých 
nešlo len o tupé kosenie zástupov pro- 
tivníkov mali nepomerne väčšiu šťavu 
a drajv než levely, v ktorých ste 
nabehli do regiónu, vymydlili to tam a 
potom ste sa presunuli ďalej, s tým 
istým cieľom. Dôležitou súčasťou 
každej operácie ktorej sa zúčastníte, 
budú aj rozličné pešie presuny, ktoré 
síce na prvý pohľad pôsobia ako nutné 
zlo, avšak veľmi pekne dokresľujú 
situáciu, ktorá vládne na reálnych bo- 
jiskách v Afganistane či Iraku. Celkovo 
je teda singleplaverová kampaň po 
stránke obsahu takmer bezproblé- 
mová a osobne som nenarazil ani na 
jeden výrazne slabší moment, ktorý by 
ma prinútil kampaň po kvalitatívnej 
stránke spochybniť. Pozor, bavíme sa 
teraz čiste len o náplni a nie o herných 
mechanizmoch... k tým sa dostaneme 
o chvíľku a ako sami uvidíte, domrviť 
sa dá aj to, čo sa zjavne javí ako ne- 
domrviteľné. 


Pred tým si ale ešte v krátkosti 
povedzme čo-to o systéme povolaní a 
ich levelovania. Keďže do bojov nas- 
tupujete ako veliteľ 4-členného tímu, 
vo vašej grupe tak bude okrem štan- 
dardného vojaka prítomný aj sniper, 
guľometčík či vojak, špecializujúci sa 
vo výbušných hračkách. Do každej 
misie pritom nemusíte striktne ísť len 
ako obyčajný „rifleman“ ale kľudne si 


môžete vybrať špecializáciu, ktorá do 
bodky spíňa vaše herné návyky. Mne 
osobne sa napríklad veľmi osvedčil 
sniper, hlavne vďaka všestrannosti 
jeho neskoršej výbavy. Tá mu totižto v 
ďalších etapách kampane umožní so 
sebou nosiť hneď dve útočné pušky, 
čím defakto bez problémov nahradí aj 
univerzálny class v podobe vojaka. Čo 
v rámci povolaní stojí za zmienku, je 
ich levelovanie — to sa deje na základe 
úspešného absolvovania jednak Či- 
astkových úloh, ale taktiež aj misií ako 
celku, takže pokiaľ chcete mať prístup 
dajme tomu k najsilnejšej snieprke, 
budete sa musieť chtiac nechtiac po 
väčšinu hry upísať práve sniperovi. 
Druhou formou levelovania vášho 
charakteru je potom odmeňovanie 
úspešne absolvovaných operácií ro- 
zličnými medailami, ktoré vám okrem 
prestíže pridajú aj nejaký ten skill 
bodík navyše, utratiteľný na vylepše- 
nie niektorej z dostupných vlastností 
(výdrž, presnosť, rýchlosť výmeny 
zbraní a pod.). Súdiac podľa vlastných 
skúseností väčšina vylepšení vlast- 
ností príliš veľké zmeny na bojisko 
neprináša, avšak minimálne čo do 
presnosti mierenia som znateľný 
posun v pred jednoznačne zazname- 
nal. 


Gameplay, vec ktorá by mala jednoz- 
načne ukázať najväčšie kvality, je ale 
v prípade Red River najväčším ne- 
dostatkom hry. Nejde ani tak o kon- 
cept taktického, skôr pomalejšieho a 
obozretnejšieho napredovania vpred, 
kde vám v prípade nerozvážneho 
RUSH útoku už po dvoch guľkách 
hrozí smrť — ten je v poriadku a za nor- 
málnych okolností by určite potešil ako 
hard-core realistov, tak aj ľudí, ktorým 
nevadí trošku tej arkádovej prímesi 
(všetko v závislosti od zvolenej obti- 
ažnosti). Dokonca vás poteší aj intu- 


itívne kruhové menu pre ovládanie 
vašich spolubojovníkov či pekne spra- 
covaná taktická mapa, umožňujúca to 
isté. Nie. Problém totižto nastáva v 
celkovej vyladenosti hry — tá tu 
jednoducho absentuje. Aj nedávny 
Homefront bol z hľadiska počtu 
glitchov a bugov v porovnaní s Red 
Riverom dokonale vyšperkovaným 
veľdielom. Tu je vám očividná zabu- 
govanosť herného kódu pravidelne na 
očiach. Chcete niektoré z mnohých 
príkladov? Ok. Váš seržant vás bez 
problémov zrazí jeho Hummerom. 
Vaši kolegovia totálne ignorujú žiadosť 
o zdravotnícku pomoc. Vaši kolegovia 
si vykladajú vaše príkazy úplne svo- 
jsky a kľudne bránia múr zo strany 
prichádzajúceho protivníka aj napriek 
tomu, že ste im prikázali pravý opak. 
Protivníci stoja na jednom mieste a 
keď ich z piatich metrov odhalíte, trvá 
im niekoľko sekúnd kým vás zareg- 
istrujú a vôbec niečo vykonajú. Dáte 
al-kaiďákovi headshot ale on odletí, 
ako by ste mu prestrelili členok 
pancierovou päsťou. Keďže váš vojak 
nevie skákať, o 30 centimetrovú 
prekážku ktorú by ste normálne 
prekročili, sa nepochopiteľne zasekne 
a - čo je horšie — už sa z nej nevymotá. 
Splníte niektorú z čiastkových misií ale 
hra ju aj tak vyhodnotí za nesplnenú 
(stalo sa mi to 3x po sebe na jednom 
mieste!). Vystrelíte 10 rakiet na tank a 
s tankom ani necukne. Atď., atď., atď. 
Je až neuveriteľné, aký otrasný polo- 
produkt sa dostal na trh. Navyše, 
neskutočne ma vytáčal aj dementný 
dizajnérsky nápad vás po reštarte 
checkpointu na pár sekúnd oslepiť ne- 
jakým svetlom a rozostreným obra- 
zom. Ak sa vám nebodaj stane že vás 
to po smrti nešťastne respawnuje do 
blízkosti nejakého protivníka na 
ktorého ste cestou zabudli, môžete si 
misu dať veselo od znova — cez tu 

niekoľko sekundovú oslepujúcu zho- 
vadilosť si totižto ani len nepípnete a 
už ležíte v krvi. Znova. A ako som už 
spomínal, vaši kolegovia sa na vaše 
volanie „corpseman!“ zvysoka vyka- 
dia. 


Samozrejme haprujúcu Al vašich tí- 
mových buddies viete do istej miery 
„opraviť“ povolaním buddies reálnych, 
keďže hra podporuje až 4-členný 
COOPp, v rámci ktorého je single- 
playverová kampaň hneď o poznanie 
kvalitnejšia a hlavne, funkčnejšia. S 
kooperatívnou hrou súvisí aj druhý 
herný mód titulu zvaný Firefight En- 
gagement missions, ktorý je v pod- 
state len zmesou akýchsi 
kompaktnejších, izolovaných operácií, 
počas ktorých budete eskortovať 
zostrelených pilotov, brániť určité body 
záujmu či chrániť konvoje. Teda, v 
podstate štandardná herná výplň, 
ktorá ale vďaka celkovým rozmerom 
bojísk má preds alen niečo do seba. 


Z hľadiska technického spracovania je 
nanajvýš vhodné vyniesť do nebies 
predovšetkým celkovú mierku hry — 
Red River nie je lineárnym počinom a 
rozlohou svojich misií to dáva aj pa- 
trične najavo. Až na klasické 
obmedzenia kedy zámerne opúšťate 
bojisko, ste vo vašom riešení úloh 
prakticky slobodní — máte zaútočiť na 
obsadenú školu ale ako a z ktorej 
strany to urobíte, bude čiste len na 
vás, máte zastaviť ofenzívu ale ako sa 
s týmto problémom vysporiadate, 
bude naozaj záležať od vašich taktick- 
ých schopností. K vynikajúcej reali- 
stickej atmosfére samozrejme 
prispieva aj vizuálne spracovanie loká- 
cií, ktoré je síce s počiatku skôr 
odpudzujúce než omračujúce, avšak 
časom si vás získa tak, že nejaký ten 
zub na tieni či textúru so slabším ro- 

zlíšením mu mile radi odpustíte. Čo 
však istotne zamrzí, je absencia ake- 
jkoľvek pokročilejšej fyziky — tanky 
pália do budovy ako zbesilé, ale s bu- 
dovou to neurobí absolútne nič. 
Strieľate do protivníka skrývajúceho 
sa za drevenou prekážkou ale tej to 
akosi „nevadí“. Holt, ak máte v záľubu 
v kvázi-realistickej deštrukcii, radšej si 
zahrajte Bad Company — tam si jej uži- 
jete až až. Diskutabilne na mňa pôso- 
bili aj polo-funkčné animácie či 
vypadávajúci resp. zasekávajúci sa 
zvuk, ktorý dosť nepríjemne rušil 
celkovú atmosféru a rozhodne by 
potreboval nejakú tu záplatu. Kaž- 
dopádne, audio-vizuál Red Riveru je 
plne dostačujúci potrebám hry a 
nemožno mu odoprieť určité čaro. 
Ups.. napadlo ma ešte jedno 
negatívum — násilne vtlačenie met- 
alových a rockových trackov počas 
vášho transportu do miesta operácie 
pôsobí totálne „mimo mísu“ a kľudne 
by sme sa bez toho zaobišii. 


Operation Flashpoint: Red River nie je 
zlou hrou. Má vynikajúcu atmosféru a 
parádnu singleplaverovú kampaň, 
počas ktorej sa nudiť rozhodne neb- 
udete. Problémom sú ale všadeprí- 
tomné bugy, ktorých počet a 
frekvencia výskytu prekračuje 
akúkoľvek únosnú hranicu. Táto beta 
sa jednoducho nemala dostať do sieti 
obchodov a pokiaľ s tým autori niečo 
veľmi rýchlo neurobia, môže sa stať, 
že inak naozaj kvalitná taktická akcia 
sa nedočká takej pozornosti, akú si v 
skutočnosti zaslúži. A to by bola 
4 škoda. 


Výrobca, Distribútor: Codemasters 
Multiplayer: áno Lokalizácia: nie 
- výborná singleplayer 
kampaň 
- fasá a atmosféra misií - výpadky animácií 
- frustrácia z debilizmu AI 


- rozlohá a diverzita máp - dlhý loading a ešte raz BUGY! 


- masívna zabugovanosť JŠ 
hry 

Juraj "Duri“ Dolniak 


Gray Matter 


Čo všetko môže spôsobiť jedna daždivá noc, pokazená 
motorka a prekliata cestovná tabuľa? Samantha 
Everett, tá by o tom vedela rozprávať... 


1-ročný vývoj je sakramentsky dlhá doba v akomkoľvek 
odvetví. V tom hernom však duplom. Tento dlhočizný pôrod 
postihol aj adventúru Gray Matter, ktorá to mala často nah- 
nuté a neraz sa v jej súvislosti hovorilo o zrušení. Napokon 
sa hry chopilo štúdio WizarBox spoločne s nemeckým vy- 
davateľským domom dtp Entertainment, ktoré ju priviedli 
do úspešného konca. Naťahovačky s vydaním a celkovou 
výrobou sa ale v istých smeroch jednoducho museli na 
výslednej podobe podpísať a ani zaujímavá zápletka z pera 
spisovateľky Jane Jensen ju nevyniesla na popredné 
priečky adventúrneho žánru. Rozhodne sa však jedná o 
titul, ktorý by si Žiaden poriadny milovník pointáciick záleži- 
tostí nemal nechať ujsť. 


Samantha je americkou študentkou anglickej literatúry so 
záľubou v kúzlení a predvádzaní tých najrôznejších iluzion- 
istických kúskov po vzore jej najväčšieho idola, 
maďarského kúzelníka Harryho Houdiniho. Za svojim 
koníčkom sa rozhodne vycestovať do Oxfordu, avšak 
nešťastná zhoda náhod ju privedie do úplne iných končín 
než dúfala. Keďže ju počas silnej búrky postihnú problémy 
s lacnou motorkou kúpenou za jej posledné úspory, 
neostáva Sam nič iné ako si rýchlo nájsť akýkoľvek nocľah. 
Cestou ale narazí na jediný — sídlo Dread Hill, ktoré nemá 
v šírom okolí práve najlepšiu povesť. Nič netušiacu Sam z 
tohto strašidelného panstva nevyženie ani jej „predchod- 
kyňa“, ktorá prišla na konkurz za pomocníčku doktorovi 
Stylesovi. Ako náhle s krikom opúšťa brány Dread Hillu, 
prichádza na scénu Sam a prácu asistentky razom prijme, 
len aby mala kde prenocovať s domnienkou, že sa ráno 
potajomky vytratí... 


Na druhý deň ráno si Samantha uvedomí, že príchodom 
na Dread Hill House upísala svoju dušu samotnému dia- 
blovi. Dr. David Styles totiž nie je obyčajným neurobioló- 
gom pomáhajúci pacientom s duševnými poruchami. Dalo 
by sa povedať, že on sám je jedným z nich, nakoľko sa zre- 
jme nikdy nevyrovná so stratou milovanej manželky, po 
ktorej sa vo svojom obrovskom panstve uzavrel a prerušil 
akékoľvek kontakty s okolitým svetom. Ukrýva sa vo svojej 

podzemnej komore a jediným zdrojom, ktorý ho drží na 
žive, je jeho verná slúžka pani Daltonová, ktorá si na život 
v chátrajúcich chodbách už zvykla. Keďže ale Dr. Styles 
finišuje svoj experiment a už len čaká na vhodné pokusné 
králiky, najme si asistentku, ktorá by do bodky splnila 
všetky jeho šialené idey. Napokon sa ňou stáva Sam, ktorá 
sa po upršanej noci prebúdza v priestrannej izbe zaliatej 
rannými slnečnými lúčmi. Po krátkom tutoriály obsiahnutom 
v našom nižšie priloženom gameplavi, v ktorom sa snaží 
nájsť a nakímiť svojho miláčika, králika Houdiniho, sa zoz- 
namuje s pani Daltonovou, čo ju s okamžitou platnosťou 
zaväzuje do role novej asistentky Dr. Frankensteina, par- 
don, Stylesa. 


Príbeh má silné mysteriózne pojatie plné napínavých mo- 
mentov, ktoré vám doslova nedajú spávať. Budú vás 
neustále hnať za vyriešením toho či onoho prípadu až kým 
sa napokon nedopátrate ku vskutku zložitému finále. Gray 
Matter, hoci ponúka niekoľko ukazovateľov pre 
zjednodušenie, preverí ostrieľaných adventúristov tvrdou 
skúškou. Kto si však v dnešnej dobe dokáže hry naplno 
užívať a podrobne sledovať každý jeden pohyb postáv, 
nech si okamžite pripíše Gray Matter na pomyselný zoz- 
nam „must have“ titulov. Odmenou mu bude niekoľkohodi- 
nový zážitok pohrávajúci sa s myšlienkou ľudského 
vnímania a ilúzie. Zámer Jane Jensen možno vyčítať veľmi 
rýchlo a síce, že sa dejovú linku snaží vetviť a zamiešavať 
do priebehu stále viac a viac udalostí. Dve hrateľné postavy 
(okrem Samanthy sa pozrieme aj na osud Dr. Stylesa) sa 
nám počas hry úplne otvoria a hráča priam vtiahnu do svo- 
jich problémov. Dávno sa mi nestalo, aby som osudy fik- 
tívnych herných charakterov prežíval tak vážne ako tomu 
bolo v prípade Gray Matter. V prípade Samanthy sa okrem 
iného popasujeme s hádankami kúzelníckeho klubu Daida- 
los, ktorý ju doviedol práve do Oxfordu, so Stylesom si 
naopak prejdeme úplne inú cestu a začneme bližšie chápať 
jeho osobnosť. 


Po celý ten čas som si však hovoril, že v knižnej podobe 
by zápletka vynikla snáď ešte o kus viac, nakoľko herný 
zážitok kazia priam školácke chyby autorov, ktoré nemajú 
v adventúrach čo robiť. Tie sa týkajú prevažne technického 
súdku (o ktorom si povieme nižšie), no najviac zamrzí zlé 
načasovanie rozhovorov medzi postavami, kedy sa zo 


vcelku zaujímavého dialógu vykľuje 
nudné rozprávanie. Miestami sa totiž 


stane, že po dohovorení danej 
postavy prejde dosť veľa času, kým sa 
dočká odpovede od postavy druhej. 
Tým stráca na pútavosti aj dabing, 
ktorý napokon český nie je (ako podľa 
niekdajších plánov Top CD byť mal). 
Keď je už reč o dabingu, najmä 
Samantha so Stylesom sú v an- 
glickom origináli bravúrne nahovorení 
a naich hlasy si veľmi rýchlo zvyknete. 


Aby som však nevykresľoval Gray 
Matter len ako adventúru s hlbokým 
dospelým príbehom, v ostatných sme- 
roch možno hovoriť o klasickom 
pointá.click počine. Nevyhneme sa 
napríklad spomínaným hádankám, 
ktoré budú spočiatku súvisieť s kúzel- 
níckym spolkom Daidalos. Poskladať 
do správnej podoby útržky nájdených 
indícií, aj s tým sa hráč stretne, pričom 
si bude musieť prejsť rôznymi 
nápovedami. Tou základnou je „medz- 
erník“, ktorý odhalí všetky predmety v 
danej lokalite, s ktorými môže postava 
pohybovať alebo ich minimálne pa- 
trične okomentovať (taká Samantha 
má jazyk teda riadne nabrúsený). 
Všetky jej výroky (a vôbec všetka 
vrava okolo vás) sa následne auto- 
maticky zapíšu do Samanthinho den- 
níku, ktorý si kedykoľvek smiete 
otvoriť. Denník ako aj zvyšok zozbier- 
aných predmetov sa nachádzajú v in- 
ventári, ktorý možno vyrolovať 
nabehnutím na horný okraj obrazovky. 


Hrateľnosť je ďalej spestrená zaují- 
mavým prvkom, ktorý autori opisovali 
ako istým spôsobom revolučný. Je to 
kúzlenie, ktoré sa Samantha naučila 
počas svojich pouličných predstavení. 


A keďže sa dostala do rany Dr. 
Stylesovi, nájdu bohaté uplatnenie 
napríklad už počas jej prvej úlohy, 
kedy má zohnať šiestich do- 
brovoľníkov na jeho pokusy. Aplikovať 
kúzla teda môže práve na nič ne- 
tušiacich študentoch, ktorých po- 
važuje za vhodné naivné obete. Keď 
napokon nadíde čas čarov a mágie, 
otvorí sa akási lišta — napravo sa zo- 
brazí postup ako používať dané kúzla, 
naľavo zas Samantha, ktorá je „rozde- 
lená“ na niekoľko častí. Tak napríklad, 
do jej pravej ruky vložíte list, ktorý má 
nenápadne odcudziť, potom kliknete 
na možnosť odpútať pozornosť, ďalej 
pretiahnete ikonku listu do jej ľavej 
ruky a napokon kliknete na čarovnú 
paličku. Pokiaľ ste namiešali správny 
recept na predvedenie kúzla (pokiaľ 
nie, všetok váš postup sa vynuluje a 
môžete ísť na to od znova), prebehne 
animácia, v ktorej ukáže Samantha 
svoje schopnosti v praxi. Animácie kú- 
zlenia ale občas vyzerajú až smiešne, 
nakoľko interakcia s predmetmi je 
dosť nepresná a hráč si uvedomí, že 
takýto trik by zvládla aj cvičená opica. 
Nechcem povedať, že by nebodaj 
samotné kúzla pôsobili ľahko, 
kameňom úrazu je nízka grafická 
úroveň celej hry. 


O spracovaní Gray Matter sa už v min- 
ulosti polemizovalo a hovorilo v 
otázkach, pretože si ním neboli istí ani 
samotní tvorcovia. Naťahovačky s 
vývojom avizované v úvode recenzie, 


ktoré sa odzrkadlili v niektorých sme- 
roch hry, boli smerované pre- 
dovšetkým na vizuálny kabátik. Ten 
očividne prešiel niekoľkými zmenami 
a výsledná podoba teda veľmi 
nepoteší. Prostredia sú spracované 
štýlom kreslených pozadí doplnené o 
minimum dynamických objektov ako 
dym či oblaky. Do lokácií sú 3D 
postavy neprirodzene vrhnuté a ich 
chôdza a pohyby pôsobia dosť opa- 
trne, aby náhodou neprešli cez pevne 
dané hranice level designérov. 
Vizuálna stránka na druhej strane nie 
je až takým nepodarkom a občas vydá 
skutočne pekné scenérie (padanie 
sánky ale nehrozí). Rozhodne sa od 
grafického stvárnenia čakalo trošku 
viac, no ak vám na grafike nezáleží, 
kľudne si môžete užívať zvyšné 
kladné stránky hry, medzi ktoré 
rozhodne patria aj cut-scény spracov- 
ané komixovým štýlom. Pozor ale na 
občasné nepochopiteľné framedropy. 


Jane Jensen sa vrátila v plnej sile a 
dokázala, že hry robiť nezabudla. 
Gray Matter zanechalo viditeľnú stopu 
v adventúrnom žánre, ktorý jej od- 
jakživa patril. Hoci nás potrápila 
vizuálna stránka s technickými problé- 
mami a chybami, po stránke príbehu 
sme dostali silnú zápletku rozpráva- 
júcu o najtemnejších miestach ľudskej 
mysle a to všetko podtrhnuté perfekt- 
ným soundtrackom od Jensenovej 
manžela Roberta Holmesa. Stručne a 
jasne, adventúra ako sa patrí! 


- príbeh 
- postavy 
- atmosféra 
- soundtrack 


Výrobca: WizarBox Distribútor: TopCD 
Multiplayer: nie, Lokalizácia: české titulky 


- kúzlenie mohlo byť za- 
ujímavejšie 


- technické ne- 
dostatky 

Kto by si nepamätal na ukrutný žrút času zvaný 
Arkanoid? Hra, ktorá sa inšpirovala v legendách rokov 
70-tych akými boli Pong či Breakout (oba tituly z dielne 
Atari) priniesla na svoju dobu priam ideálny mix 
chytľavej hrateľnosti a vizuálnej originality, čím si 
ihneď vyslúžila pozornosť vtedy ešte relatívne drobnej 
hráčskej verejnosti. 


Dnes, viac ako dve dekády rokov neskôr, je Arkanoid stále 
rovnako zábavným titulom, ako v dobe svojej najväčšej 
slávy. Čím to asi bude? Nuž, odpoveď je jednoduchá - v 
nestarnúcom koncepte, ktorý je ľahký na pochopenie, ale 
nie až tak ľahký na majstrovské zvládnutie. No len si skúste 
spomenúť, do koľkého levelu ste sa v Arkanoide vlastne 
dostali? Môj osobný rekord je (odhadom) nejaký ten level 
15, pričom hra samotná ich mala dokopy 33, takže som sa 
"neprebúral" ani do polovice hry. Dnes, v ére hier ktoré v 
drvivej väčšine prípadov skúsenejší z vás dokončia s jed- 
ným prstom v nose a s dvoma promile v krvi, je hranie 
Arkanoidu stále obrovskou výzvou a nebojím sa povedať 
že hru, obdobne náročnú na vaše reflexy a precízny timing, 
dnes len tak ľahko nenájdete. Ale ba! Nájdete a volá sa 
ArkanoArena! 


iPaďácky titul z dielne relatívne mladučkého (slovenského) 
štúdia Sketch Games, je v skratke Arkanoidom 21. 
storočia. Je pravda, že o replikovanie a napodobenie orig- 
inálu sa pred dnešnou novinkou pokúšalo nemálo firiem s 
cieľom priživiť sa na kedysi populárnom koncepte, avšak 
až ArkanoArena pôsobí ako dostatočne sebestačný pro- 
jekt, ktorý nenesie známky príživníctva, ale naopak, 
pôvodný titul pretvára do podoby, v ktorej si ho skrátka 
nemožno nezamilovať. Reč je samozrejme o úžasnom 
technickom spracovaní, ale ani po stránke herného obsahu 
a samotnej hrateľnosti sa nemusíte obávať, žeby ste sa 
dočkali len štandardného plagiátu. 


Aj napriek tomu, že ArkanoArena obsahuje akési náznaky 
príbehu, nemá zmysel sa nimi nejak vážnejšie zaoberať. 
Radšej sa rovno vrhnite do hry, ktorá vám síce ponúkne 
trojicu módov (normal, hardcore, survival), avšak vo veci 
vzájomných rozdielov ide len o zmeny prevažne na poli 
celkovej obtiažnosti a vašej "výdrže", pričom gameplay os- 
táva za každým identický. Azda nemusím pripomínať, že 

Arkano Arena 


vašou hlavnou (a v podstate i jedinou) úlohou bude pomo- 
cou rolujúcej plošiny tu nazvanej Stinger / žihadlo (osobne 
by som použil aj slovný výraz "pichač", ale vyznelo by to 
dakuštičko nemieste - ups, práve som to aj urobil :) odrážať 
oceľovú alebo z iného-materiálu-vyrobenú guľu a pomocou 
nej deštruovať všakovaké kocky ktoré vám stoja v ceste. 
Teda, klasický princíp Arkanoidu, ktorý nezhrdzavel ani po 
tých desiatkach rokov od svojho vydania. V čom sa ale 
ArkanoArena od svojej predlohy odlišuje, je nepomerne 
variabilnejší a atraktívnejší repertoár ako power-uppov, tak 
aj všakovakých upgradov, kúpiteľných medzi jednotlivými 
levelmi v rámci in-game obchodu. Získané body tak budete 
môcť investovať do zväčšenia vášho žihadla (ehm) či 
nových zbraní vrátane ich munície, takže ak sa vám 
náhodou v nasledujúcom leveli nebude ten jeden štvorec 
ani za B. dať zdemolovať, stlačíte príslušnú ikonu rake- 
tometu či guľometu a zbraň odvedie všetku prácu za vás. 
Samozrejme, v duchu tradície nechýbajú ani už spomínané 
power-uppy (zdvojenie gulí, zachytenie gule a pod.) pada- 
júce zo zničených kociek, takže ani po tejto stránke titul 
nestráca na pestrosti. 


No v súvislosti s pestrosťou sa dostávame k zrejme 
zlatému klincu večera - technickému spracovaniu. Audio- 
vizuál ArkanoAreny je zrejme tou najhlavnejšou atrakciou 
tejto nostalgickej záležitosti a pokiaľ ste si mysleli, že na 
poli Arkanoidov už nie je možné prísť s niečim výni- 
močným, skúste ArkanoArenu a sánka vám behom 
sekundy padne na zem. Steampunkové, krásne ani- 
mované pozadia jednotlivých arén sú pastvou pre očia v 
rovnako pozitívnom tóne sa možno vyjadriť aj k audiu, ktoré 


Ť 
J 


vhodne dokresľuje priam melan- 
cholickú atmosféru titulu. Ovládanie je 
po nedávnom patchi prakticky bez 
akýchkoľvek lagov a nebyť občasného 
poklesu framov, technické spracov- 
anie by si isto iste zaslúžilo jednotku s 
hviezdičkou. Takto je to žiaľ "len" jed- 
notka. Ale výborná jednotka! 


Klasika dávnych časov, titul, vďaka 
ktorému sa pojem "hráč" rozšíril aj tam 
kde nemal logické zdôvodnenie, sa v 
podaní ArkanoAreny dočkal zrejme 
najlepšieho remaku za posledných 
desať rokov. Vynikajúca a nesmierne 
návyková hrateľnosť na popredí 
špičkového audio-vizuálu zabaví 
naozaj každého a 50 rozdielnych lev- 
elov vám vydrží dlhšie, než 
ktorákoľvek iná arkádovka. Nech sa 
teda na ArkanoArenu pozerám z 
akéhokoľvek uhla, nevidím na nej ani 
ždibec nedostatku. A to je viac než 
pádnym argumentom k tomu, aby ste 
to s týmto titulom minimálne vyskúšali. 
Garantujem vám, že toto rozhodnutie 
neoľutujete. V záplave priemerných a 
podpriemerných iPad hier je totižto 
ArkanoArena nekorunovaným kráľom. 
A to prosím pekne ako z hľadiska 
hrateľnosti, tak i z pohľadu technick- 
ého spracovania. 


iPad 
Výrobca: Sketch Games Distribútor: Apple 


Multiplayer: nie, Lokalizácia: slovenský A. ! 
b - vynikajúca hrateľnosť —. - občasné frame- | 5 | 
- atmosféra . . 
- variabilita upgradov a power- dropy > m f A 
uppov | p 
- technické spracovanie u —-M A 


Y 

Hockey Arena 2011 H 


Hovorí sa, že po boji je každý víťazom. Vieme to ale 
povedať aj o našich hokejistoch? Tých hokejistoch, 
ktorí počas aktuálne prebiehajúcich majstrovstiev 
sveta v ľadovom hokeji dokázali vyhrať iba svoj prvý 
a posledný zápas? 


Nuž, odpoveď na túto otázku je nadmieru zložitá. Áno, naši 
„Zlatí“ chlapci to dofušovali ako sa len dalo a aj keď sme 
mali nadmieru výborné mužstvo plné individualít...vďaka 
netímovému duchu celej zostavy nám to bolo v závere prd 
platné. Je to chyba trénera alebo hráčov samotných? 
Povedal by sme že pravda je niekde v strede — tréner mixo- 
val zostavu ako na bežiacom páse, protežoval niektorých 
hráčov na úkor iných (deravý Halák, mizerný Jurčina, 
bezpohlavný M. Hossa atď.), hráči naopak hrali maximálne 
pasívnu hru, neriadili sa dopredu natrénovanými straté- 
giami a v skratke, na ľade sa skôr korčuľovali, ako hrali 
hokej. 


Aaaa... už počujem ako ma obviňujete z falošného 
fanúškovstva, že fandím hokeju len keď vyhrávame. Áno, 
je to pravda — prečo by som mal fandiť keď na ľadovej 
ploche ľudovo povedané utierame ústa? A je realistické 
zhodnotenie situácie naozaj takým kacírstvom? Treba sa 
pozrieť pravde do očí: jednoducho už na to nemáme, aby 
sme zopakovali nielen zlato z roku 2002, ale ani ostatné 
výraznejšie umiestnenia na šampionáte. Náš štát má totižto 
iné priority než podporovať šport u mládeže, vďaka čomu 
je dnes situácia taká, aká je - 18tka vypadla z najlepšej 
skupiny a dospelý tím sa v „Áčku“ udržal len tak tak. Budúc- 
nosť teda nevyzerá pre našu repre nijako ružovo a je na 
čase, aby si to začali uvedomovať aj fanúšikovia ešte pred 
tým, než začnú do nášho tímu vrážať prehnané nádeje. 


Ok, dosť bolo skepse na margo nášho reprezentačného 
tímu, je čas si hokejové majstrovstvá sveta aj naďalej uží- 
vať, a to či už sledovaním zápasov (bratia Česi, držali sme 
palce!) alebo napríklad aj hraním pohodovej kvízovky 
Hockey Arena 2011, ktorá sa vtýchto dňoch dočkala vyda- 
nia pre platformy iPhone a iPad (samozrejme, aj vrátane 
iPodov Touch). Ako už samotný názov napovedá, temat- 
icky je novinka z dielne štúdia Sketch Games zasadená do 
aktuálnych majstrovstiev sveta, takže tešiť sa môžete na 
identické zloženie počiatočnej štvorice 
skupín, aké bolo aj v rámci prvej fázy tur- 
naja. Kto však v rámci gameplayu čakal 
plnohodnotné zápasy s ovládaním jed- 
notlivých hráčov, s presilovkami, vylúčeni- 
ami... a skrátka, všetkými súčasťami 

normálneho real-life zápasu, bude základnou koncepciou 
Hockey Areny mierne prekvapený. Autori sa totižto rozhodli 
zbytočne nekopírovať konkurenčné tituly v snahe priniesť 
to isté len pod iným názvom, ale pristúpili k žánru herného 
hokeja nadmieru originálnym spôsobom — o úspechu / 
neúspechu vášho tímu totižto v titule rozhodujú všeho- 
všudy len trestné strieľania. 


Ešte zaujímavejšie ale znie samotná interakcia s hrou — 
namiesto toho, aby ste mali priamo pod kontrolou striela- 
júceho hráča, vy len nepriamo ovplyvňujete šancu na 
úspech tým, že odpovedáte na viac či menej záludné 
otázky. Tých je podľa oficiálnych údajov od developera k 
dispozícii rovných 300 a keďže vám toto číslo nechcem 
zámerne redukovať, iba poviem, že k víťazstvu na turnaji 
by som sa bez pomoci kamaráta „google“ nedostal ani 
náhodou. Pre mňa ako človeka, ktorý hokej sleduje naozaj 
len povrchne, bola väčšina dotazov viac menej lotériou, 
takže objektívne neviem posúdiť, či to autori s obtiažnosťou 
otázok prehnali, alebo nie. Každopádne, to čo je pre mňa 
nezodpovedateľná vec, to môže byť pre iného vec ľahká 
ako postup Čechov v turnaji, takže z tohto uhla pohľadu 
môžem len a len konštatovať, že s prstom v nose sa do 
finále „prestrielajú“ naozaj len hokejoví odborníci. Alebo 
ľudia čo majú radi google. Ako ja :)). 


Aj napriek tomu, že singleplayer proti CPU je viac menej 
vyrovnaným súbojom, predsa len zábavnejším mi prišla hra 
viacerých hráčov, počas ktorej som síce v „zápase“ s os- 
obou znalou hokejovej problematiky dostal ešte väčší 
výprask než Rusi od Čechov, ale celkovou atmosférou mi 
hra so živým protivníkom prišla v tejto kvízovej forme ako 
vhodnejšia. Samozrejme, aby ma dokázala zaujať aj na 
viac než len pár okamihov, to by musela byť Hockey Arena 
2011 určená aj casual publiku, čo ale žiaľ Bohu nie je a 
nepomáha tomu ani naozaj príjemné technické spracov- 
anie titulu. Je to skrátka záležitosť čiste pre fanúšikov tohto 
športu, ktorí v nej nájdu istotne viac zábavy než ľudia, u 
ktorých slovo „puk“ evokuje maximálne tak nemotorného 
známeho. Každopádne, ak žijete hokejom 24/7", Hockey 
Arena 2011 je viac než vhodným spestrením aktuálne 
končiacich majstrovstiev sveta. 


Výrobca: Sketch Games Distribútor: Apple 
Multiplayer: nie, Lokalizácia: slovenský 
- originálne poňatie .—. -hra určená len 


špecifickému pub- [f 


hokeja 
- pekné technické spracovanie 
- 300 otázok vám vydrží na li 
solídnu dobu 


RECENZIA 


Juraj "Duri“ Dolniak 


Posel Smrti 3 


Nastal čas dať definitívne zbohom príbehom z prostre- 
dia anglickej dedinky Willow Creek. Nemecké Cran- 
berry uzatvára významnú kapitolu adventúrnej scény, 
na ktorej to všetko pred ôsmimi rokmi začalo české Fu- 
ture Games. V poradí už tretia časť adventúry Posel 
Smrti napokon prichádza do našich končín a aj napriek 
niekoľkým odkladom sa čakať rozhodne oplatilo. 


Nemecký vydavateľský dom dtp Entertainment doslova 
hlce všetko, čo aspoň sčasti zaváňa adventúrami. To má 
samozrejme na všetkých priaznivcov tohto čarovného 
žánru pozitívny vplyv. Veď pre tých tuzemských to minulý 
rok znamenal návrat českej klasiky Posel Smrti, ktorá 
svetlo sveta uzrela už v marci roku 2003. Dtp zverilo ďalší 
osud rodu Gordonovcov do rúk Cranberry Production, ktoré 
sa odvážne rozhodlo rozviť zápletku o 12 rokov po 
strašných udalostiach na hradnom panstve Black Mirror. 
Tým pádom museli vymyslieť úplne nové ťažisko príbehu, 
čo vyústilo do postavy Darrena Michaelsa, nenápadného 
študenta fyziky z Bostonu, ktorý nás prevádzal celým 
druhým dielom. Jeho vtedajší najväčší problém viazol v 
hľadaní si poriadnej letnej brigády, ale nakoniec ho čakali 
oveľa zaujímavejšie prázdniny. Stretnutie Angeliny pred fo- 
toateliérom ustavične uhundraného pána Fullera prevrátilo 
Darrenov život naruby, čo pokračovalo náhlym ochorením 
jeho matky a všetko zaklincoval akýsi inšpektor, ktorý sa 
pevne držal Darrenovi v pätách. Všetky ukazovatele 
smerovali na Willow Creek, pochmúrnu dedinku v Anglicku, 
ktorú preslávila kliatba rodu Gordonovcov. Keď napokon 
na povrch vyplávalo, že s ním mal Darren spoločného viac 
než by sa na prvý pohľad mohlo zdať, na vlastnú päsť sa 
vydal po stopách svojich predkov, aby za svojou minu- 
losťou urobil ráznu bodku. To však ešte netušil, akej veľkej 
chyby sa dopúšťa... 


Skôr než sa pustíte do čítania nasledujúcich odstavcov, 
vystríhame vás pred prípadnými spoilermi, ktoré sa kvôli 
obsahovo nasýtenému príbehu môžu ľahko pritrafiť. 


Úvod tretieho dielu Posla Smrti priamo nadväzuje na záver 
predchodcu. V začiatočnom intre vidíme zadychčaného 
Darrena bežiaceho cez hustý les s planúcou fakľou v ruke, 
až k bránam Black Mirroru. Hrad sa ocitol v plameňoch, čo 
okamžite dalo do pozoru miestny hasičský zbor a policajné 

jednotky, ktoré okrem iného narazili na ďalšie zarážajúce 
zločiny. Čo si budeme nahovárať, aj druhý diel sa točil 
okolo záhadných vrážd a polícia krok po kroku nachádza 
nové obete. Preto niet divu, že ako náhle sa pred Black Mir- 
rorom zjaví vystrašený Darren s pochodňou, z hradu je mo- 
mentálne jedna veľká vatra a popritom sa nájde uhorené 
telo pri neďalekom majáku, padne všetka vina práve 
naňho. O svojej nevine nemá žiaden dôkaz a preto sa 
stáva hlavným podozrivým. Nastupuje do willowcreekskej 
väznice a dni ubiehajú prekliato pomaly... vtom, jedného 
dňa, sa za záhadných okolností po troch týždňoch v 
chládku ocitá na slobode. Vraj zaňho bola zaplatená kau- 
cia, avšak otázkou ostáva, kto to bol? Kto ho dostal z tej 
zapáchajúcej diery? 


Darrena vyplatenie mastnej 5-tisícovej kaucie zaskočí na- 
toľko, Že miesto užívania si slobody opäť naskočí na dráhu 
„vyšetrovateľa“ a vydá sa hľadať svojho vykupiteľa. 
Popritom samozrejme pokračuje v odhaľovaní pravdy 
ohľadne svojho rodokmeňa, nakoľko mu bolo na konci 
druhého dielu povedaných množstvo šokujúcich faktov o 
jeho osobe a preto niet divu, Že spočiatku doslova nevie čí 
je. Získavanie nových informácií má však sťažené kvôli 
policajnému zadržaniu, ktoré mu poriadne pochrámalo 
reputáciu a rešpekt u obyvateľov Willow Creek. Miestnej 
predavačke Abbay z neho dokonca naskakuje husia koža 
a zrejme práve Darren bol jedným z dôvodov, prečo sa 
chudera dala na kurz sebaobrany. Popri Abbay, s ktorou 
sme sa v predošlom diely nestretli, pribudla medzi nové 
postavy napríklad servírka Denise, jej snúbenec Edward či 
tajomná veštkyňa, ktorá s vami komunikuje cez telefón a 
aj keď jej Darren spočiatku neverí a berie jej slová na ľahkú 
váhu, jej obrazné predpovede sa napokon začnú svojim 
spôsobom napíňať. Jedným z popredných a zároveň 
nových charakterov je inšpektor Spooner, ktorý stojí za 
uväznením Darrena. Hráči si ho zapamätajú ako sarka- 
stického a svojrázneho muža zákona, ktorý sa z bez- 
duchých ulíc dedinky ide zblázniť a najradšej by zatuchnutú 
kanceláriu na námestí raz a navždy opustil. 


Podstatnú úlohu v príbehu zastáva psychologička Dr. Win- 
terbottomová, s ktorou má Darren pravidelné sedenia od 
nástupu do väzenia. Niektoré jeho príhody a nočné mory, 
ktoré ho prenasledujú od osudnej noci v Rituálnej sieni zo 


záveru dvojky, sú priveľa aj na Winter- 
bottomovú a ani Darren sa nediví, keď 
nad tým neveriacky krúti hlavou a 
nepriamo mu dáva najavo, že sa už 
úplne pomiatol. Pamätníkov určite 
potešia známe tváre, v hre sa opäť ob- 
javuje napríklad páter Frederick z 
Warmhillu s hrobárom Markom, 
ktorých si môžeme pamätať z prvého 
dielu. Návrat hlási aj majiteľ hotelu 
Gordon Palace, Murray, ktorý má pre 
Darrena množstvo miestami až prim- 
itívnych úloh. Ako budeme postupne 
zisťovať, Murraya sláva z aktuálnych 
tragédií doslova pohltila, nakoľko sú 
magnetom pre nových zákazníkov a 
turistov. Dokonca pre nich zriadil aj 
múzeum, ktoré ponúka až šialené 
množstvo suvenírov, dôkazových ma- 
teriálov a ďalších zbytočností, ktoré 
predostierajú celú históriu rodu Gor- 
donovcov. Murray je ale tentoraz v 
príbehu namočený viac ako by sa dalo 
čakať... 


Dejová linka sa samozrejme 
nesústredí len na avizovanú kauciu, tá 
je len akýmsi odrazovým mostíkom 
pre vyrozprávanie oveľa zaujímavejšej 
a hrozivejšej zápletky. Opäť sa točí 
okolo kliatby, ktorá postihuje všetkých 
mužských potomkov rodiny Gor- 
donových, avšak tentoraz sa na ňu 
pozerá z o čosi väčšej blízkosti a 
rozpráva o ďalších podrobnostiach 
bratovražednej bitky medzi Marcusom 
a Mordredom. Aby ste kliatbe prišli na 
koreň, pomôže vám tucet vyššie 
spomenutých postáv, ktoré vás 
privedú na nové stopy. V istých mo- 
mentoch mi ale budovanie príbehu 
prišlo trochu zvláštne, úplne odboču- 
júce od základu — pôvodného 
Samuelovho deja, kedy si s ním Cran- 
berry robilo, čo chcelo, a tak sa od- 
chýlili od atmosféry plnej tajomna z 
prvého dielu. Čo si však budete užívať 


plnými dúškami, sú perfektné dialógy 
medzi  charaktermi, ktoré vám 
porozprávajú zaujímavé historky z 
minulosti Willow Creek ako aj samot- 
ného Black Mirroru. Občas vtipné, 
inokedy zas záhadné a napäté 
rozhovory sú podtrhnuté precíznym 
českým dabingom, v ktorom počuť po- 
riadny krok vpred. S čistým svedomím 
ho možno označiť za tak dobrý, akým 
oplývala jednotka. 


Posel Smrti 3 je v ostatných smeroch 
takmer navlas rovnaký s predchod- 
com. Pointáclick princípy zostali za- 
chované, na rozľahlých, dokopy až 62 
lokalitách sa nájdu desiatky interak- 
tívnych predmetov (tým myslím úplne 
všetko, od kýbľov po brokovnicu), 
ktoré si môže Darren strčiť do vreciek 
bez toho, aby o tom na prvý pohľad 
dal znať (čím vznikli počas hrania 
občas až komické situácie). Potrápia 
opäť sem-tam nadmieru ťažké puzzle, 
ktoré by spočiatku nemuseli dávať ži- 


PC 
- zamotaný dej 


- solídne spracovanie 
- soundtrack 


Výrobca: Cranberry Production Distribútor: TopCD 
Multiplayer: nie Lokalizácia: české titulky i dabing 
+ - pútavý český dabing |. -pár technických 

- vysoká náročnosť 


- občasné podivné 
smerovanie príbehu 


adnu logiku. Zachované zostalo tak- 
tiež grafické stvárnenie, ktoré prešlo 
len skutočne jemnými úpravami. Na 
rozdiel od nedávneho Gray Matter 
však pôsobí omnoho živšie, čo platilo 
aj o interakcii s prostredím. Chcelo by 
to ešte vyladiť chôdzu postáv, ktorá 
pôsobila príliš kostrbato a nemotorne. 
Vyzdvihnúť musím vydarený mrazivý 
soundtrack, ktorý sa dočkal kladného 
prijatia už v prípade druhého dielu. 


Zazvonil zvonec, a rozprávke (?!) bol 
koniec... Séria Posel Smrti je za- 
končená. Cranberry dokázalo podať 
posledný príbeh rodu Gordonovcov 
veľmi solídne a opäť raz sa kvali- 
tatívne priblížiť prvému dielu. Posel 
Smrti 3 ponúka perfektný napínavý 
zážitok, aký sa často nevidí. 
Rozhodne si zaslúži vašu pozornosť, 
či už kvôli perfektnému českému 
dabingu, alebo samotnému príbe- 
hovému vyvrcholeniu. 


múch 


[s i 5 | 
A 

Pred niekoľkými rokmi pustila platená televízna stan- 
ica HBO do vysielania seriál, ktorý si od svojich di- 
vákov žiadal predsa len viac myšlienkového zaťaženia, 
než to robia povrchné "Emerické" výplachy typu CSI, 
NCIS či Kosti. The Wire, ako sa detektívna séria priamo 
z dielne uvedenej stanice volala, totižto popisovala 
prácu Baltimorských detektívov bez akýchkoľvek high- 
tech nerealistických stupidít — prácu ktorá bola plná id- 
iotských byrokratických prekážok, korupcie, 
mocenských bojov a hrozivých kompromisov, ktoré 
síce problém z krátkodobého hľadiska na pár týždňov 
či mesiacov vyriešili, avšak z hľadiska dlhodobej 
časovej osi boli neúčinnými a vhodnými akurát tak na 
personal branding vplyvných osôb, než na zabezpeče- 
nie všeobecné blaha spoločnosti. 


Je preto nanajvýš smutné, že práve tento geniálny seriál 
(ak ste ho nevideli, IHNEĎ túto chybu napravte — pre kval- 
itné referencie navštívte čsfd, resp. imdb) sa na naše obra- 
zovky nedostal, ale namiesto toho nám naše milé 
komerčné TV kanály (doslova) servírujú jeden a ten istý vý- 
plach, ktorý ľudí len degeneruje než aby im aspoň čias- 
točne pomasíroval šedú kôru mozgovú, teda „sval“, ktorý 
im na staré kolená bude sakramentsky k úžitku. (tu nájdete 
informačné linky na spomínaný seriál The Wire: ČSFD a 
IMDB) 


Dôvod, prečo hneď z úvodu odbáčam do vôd televíznej 
produkcie, je ale jednoduchý — detektívka L.A. Noire mi ako 
z hľadiska viac-vrstvovej štruktúry príbehu, tak i z hľadiska 
“koncepcie samotnej hernej náplne až náramne pripomenul 
to, čo som zažíval pri sledovaní seriálu The Wire. Tzn. sús- 
tavne napätie z toho, kam sa dej sledovaného titulu vydá, 
prameniace predovšetkým zo skutočnosti, že výsledok 
práce herných scenáristov zo mňa nerobil iba beztvarú a 
krajne pasívnu konzumnú mftvolu, ale sústavne odo mňa 
žiadal plné intelektuálne zapojenie. Teda inými slovami, do 
procesu „hrania“ som bol nútený zapájať aj svoje logické 
uvažovanie a s tým súvisiace dedukcie, teda presne tie dva 
funkčné vymoženosti mozgu, ktoré boli krásne povzbudzo- 
vané príbehmi z prostredia Baltimorskej polície (spomínaný 
The Wire) a ktoré dnešná TV produkcia tými kvázi-detek- 
tívkami trestuhodne ubíja. L.A. Noire skrátka nie je detek- 
tívkou, kde flusanec na nechte zapadnutom kdesi za 

L.A. Notre 


posteľou vyrieši niekoľko rokov sa ťahajúcu vyšetrovačku 
— nie. L.A. Noire je titul, kde zdanlivo nudná poctivá detek- 
tívna práca je nielenže výborne osviežujúca a originálna, 
ale navyše je aj nadmieru zábavná a chytľavá. Ako je to 
možné? Ako sa bežné vyšetrovanie nehôd, vrážd, drogov- 
ých biznisov či podpaľačstva môže stať záležitosťou, od 
ktorej sa nebudete vedieť odtrhnúť? 


Nuž, odpoveď je jednoduchá — sedliacky rozum. Ten 
rozum, z ktorého si mešťania robia prdel, totižto priviedol 
autorov k myšlienke priniesť hráčom presne to, čo už 
pekných pár rokov na trhu absentuje — inteligentnú adven- 
túru. Nie 3rd person akciu, ako by sa mohlo z dostupných 
video materiálov zdať, ale z 90 percent čistokrvnú adven- 
túru, kde sledovanie zložitého dejového segmentu hry 
poskytuje väčšiu mieru zadosťučinenia, než strieľanie či 
naháňačky samotné. A nejde pritom ani tak o relatívne kla- 
sickú schému minulosťou poznačeného "hrdinského" poli- 
cajta ktorý je možno niekedy spravodlivejší, než sám pán 
Boh. Čo z hľadiska príbehu totižto zasiahne vaše chuťové 
bunky maximálnou silou, bude všetko to dianie navôkol. 
Píšu sa 40 roky minulého storočia a v Amerike vládne celý 
rad anti-semických nálad. Rasizmus je tu na každodennom 
poriadku, prípady sa tu vyšetrujú krajne netransparentným 
spôsobom a pokiaľ je k dispozícii dostatok dôkazov, 
podozrivý je ihneď obvinený aj napriek tomu, že vám ako 
pozorovateľom váš šiesty zmysel tvrdí niečo úplne iné. Tu 
sa skrátka nikto nehrá na férového - polícia potrebuje 
výsledky a pokiaľ im niečo hrá do kariet, nemá problém to 
aj za cenu možného krivého obvinenia zúžitkovať vo svoj 
prospech. Práve ta nekompromisnosť policajnej práce je 
to, čo robí nielen z príbehu, ale aj osudov herných postáv 
tak silne návykový element. V hre je skrátka do morku kostí 
cítiť nervóznu atmosféru vojnových rokov, ktorá sa 
prostredníctvom hernej story mimoriadne silno podpisuje 
pod bezosporu realistický dobový feeling herných reálií. 


Cole Phelps, váš charakter s ktorým strávite väčšinu času 
(nie však všetok!), nastupuje do policajných zložiek krátko 
po návrate z bojísk v Tichomorí. Aj napriek početným flash- 
backom práve z obdobia jeho vojenskej služby, sa ale o ak- 
tuálnom živote tejto postavy až do poslednej tretiny hry 
prakticky nič nedozviete. Autori sa totižto rozhodli príbe- 
hový vývoj hlavného hrdinu obmedziť iba na jeho kariéru, 


. 


vďaka čomu odpadajú rozličné rušivé 
dejové odbočky, ktoré by mohli po- 
zornosť hráčov smerovať nie k ro- 
zlúsknutiu toho ktorého prípadu, ale k 
podružným a z hľadiska detektívnej 
práce nedôležitým udalostiam. L.A. 
Noire je konieckoncov hra detektívna, 
takže tento striktne policajný záber 
príbehu len a len kvitujem. No dobre, 
v poslednej tretine hry sa síce dočkáte 
jedného klasického klišé, avšak to si 
odbije svoju stopáž relatívne rýchlo a 
vcelku nenápadne vyšumí do 
stratena. Majoritnou dejovou náplňou 
tak ostanú detektívne prípady, ktoré 
vám budú zadané vždy po úspešnom 
vyriešení toho predchádzajúceho. A tu 
sa na moment zastavím. 


Keďže do hry vstupujete ako rádový 
policajt, v koži Phelpsa musíte pos- 
tupne prejsť celou hierarchickou štruk- 
túrou policajných zložiek. Tým sa vám 
zákonite pod ruky dostane široké 
spektrum rozmanitých a mnoho krát 
majstrovsky prekomplikovaných prí- 
padov, ktoré ani jeden jediný raz 
nevyvolávajú dojem "nedopečenosti". 
Každá vražda, úmrtie či zhorenina 
majú svoj viac či menej zjavný modus 
operandi a pokiaľ ste si mysleli, že 
všetky prípady fungujú na princípe 
izolovaných akoby levelov, ste na 
veľkom omyle. Samozrejme, úvodná 
várka na poste pochôdzkára ešte 
postráda nejaký ten spoločný prvok či 
motív, avšak príchodom na dopravné 
oddelenie začína séria prípadov, ktoré 
svojou zamotanosťou dokonale otes- 
tujú vaše centrum logického uvažova- 
nia. Bez toho aby som zachádzal do 
nejakých detailov, ale musím pre- 
dovšetkým vyzdvihnúť prácu na odd- 
elení vrážd, ktorá aj napriek 
identickým a zdanlivo stereotypným 
kriminálnym činom postupne a bez 
akýchkoľvek umelých "barlí" prerástla 


do tak kolosálneho prípadu, že to v 
úvode vyšetrovania tipoval naozaj len 
málokto. Aby ste si ale nemysleli, že 
ostatné "policajné" úseky sú nebodaj 
menej zábavné... to v žiadnom prí- 
pade. Oddelenie narkotík, do ktorého 
sa podívate ihneď po vraždách, totižto 
operuje s kompletne inou tematikou a 
vy ťak opäť budete riešiť úplne nové 
prípady, neraz siahajúce až k poli- 
tickým, resp. policajným Špičkám či or- 
ganizovanému zločinu. Niet divu, že v 
tejto fáze hry sa L.A. Noire nečakane 
zlomí a hektickému napredovaniu 
vášho charakteru urobí veľmi rázny 
koniec. Prečo? Nuž, na to budete 
musieť prísť sami.. avšak garantujem 
vám, že ani po tejto udalosti hra nes- 
tratí nič zo svojich kvalít a finále vás 
možno nadchne ešte viac než ro- 
zlúsknutie niektorých zložitejších prí- 
padov. 


Detektívna práca, teda gro hernej ná- 
plne titulu, je v podstate to, kvôli čomu 
sa L.A. Noire časom istotne stane leg- 
endou. Koncept vyšetrovania je totižto 
natoľko originálny a inovatívny 
(samozrejme, na poli digitálnej 
zábavy), že inak ako v superlatívoch 


sa o ňom ani vyjadrovať nedá. Každý 
prípad teda začína tým najvý- 
chodiskovejším - obhliadkou miesta 
činu. Keďže na jednotlivých detek- 
tívnych úsekoch budete automaticky 
pridelený niekomu skúsenejšiemu z 
oddelenia, bude každé vyšetrovanie 
vykonávané vždy vo dvojici. A to má 
hneď niekoľko pozitívnych výhod: jed- 
nak nemusíte na miesto určenia 
šoférovať vy sami ale váš kolega a za 
druhé, kedykoľvek sa budete cítiť byť 
v slepej uličke, krátkym požiadaním o 
pomoc vám váš parťák poradí, na čo 
sa vdaný okamih zamerať. Vráťme sa 
ale k prvým krokom v rámci vyšetrova- 
nia - ako každý skutočný detektív, aj 
vy s každým novým prípadom začí- 
nate pekne od nuly a tak bude veľmi 
dôležité, ako dôkladne miesto činu 
prečešete. Samotný systém hľadania 
dôkazov a vodítok, ktoré vás následne 
posunú ďalej je nadmieru intuitívny, 
pričom aby ste nemuseli hľadať ihlu v 
kope sena, hra vám v blízkosti 
dôležitého objektu sama dá na zná- 
mosť, že čosi vecné je na dosah a 
mali by ste tomu venovať svoju po- 
zornosť. Atak postupne beriete do rúk 
viac či menej významné predmety 

(resp. prezeráte si a šacujete mítvolu) 
o ktorých si robíte poznámky vo 
vašom denníku, slúžiacom ako hlavný 
zdroj informácií nie len o vodítkach, 
„ale aj o podozrivých osobách či loká- 
ciách. V momente, kedy na mieste 
činu objavíte všetok potrebný dôka- 
zový materiál, hra osobitnou hudob- 
nou melódiou Oznámi, že táto fáza 
vyšetrovania je za vami a vy tak 
môžete pokračovať ďalej. 


Ďalej, ako napríklad vypočutím sved- 
kov a ľudí, ktorí nebožtíka či iný 
podozrivý objekt kriminálneho 
prešetrovania oznámili polícii. A tu sa 
ku slovu dostáva fenomenálny motion 
scan systém, ktorý po prvý krát v hre 
ukazuje mimiku takú, akú ju poznáme 
z našej reality - vrátane pohyboch 
krčných svalov! Metodika vypočúvania 
je pritom primitívna ako facka - dota- 
zované osoby totižto môžu na vaše 
otázky odpovedať len dvoma spô- 


sobmi (pravdou, klamstvom) a bude“ 


len a len na vás, či im tie ich výpovede 
uveríte, alebo nie. V tom druhom a 
výrazne častejšom prípade ale bude 
ťarcha dokazovania ich klamstva 
spočívať len a len na vašej schopnosti 

správne vyhodnotiť ich mimiku a v prí- 
pade že máte v zálohe nejaký ten 
rukolapný dôkaz, ho aj v pravom mo- 
mente použiť. Azda nemusím dodá- 
vať, že spočiatku bude odhad tvrdení 
vypočúvaných relatívne jednoduchý, 
avšak neskôr sa na scéne objavia takí 
experti, u ktorých bude rozdiel medzi 
pravdou a Ižou daný iba nepatrným 
tikom či iným ťažko rozpoznateľným 
pohybom. V tejto súvislosti potom s ra- 
dosťou privítate tzn. body intuície, 
ktoré dostávate v rámci levelovania 
vašej postavy (to sa deje na základe 
vašej úspešnosti v kladení správnych 
otázok, resp. v hľadaní dôkazov) a 
ktoré vám zredukujú počet možností, 
akými na odpoveď vypočúvaného 
zareagovať. Z vlastnej skúsenosti 
môžem povedať, že u obzvlášť vy- 
počítavých kriminálnikov bol niekedy 
problém z tej plejády dôkazov a vodí- 
tok vybrať to správne na usvedčenie, 
takže intuíciu som neraz s radosťou 
privítal. 


Okej. Dajme tomu, že obhliadku a 
prvé vypočúvanie máte za sebou. Čo 
nasleduje, je myslím si viac než log- 
ické - nasledovanie vodítok, návšteva 


miest a lokácií vyplývajúcich z náj- 
dených dôkazov, vypočúvanie resp. 
naháňanie podozrivých, v krajnom prí- 
pade aj prestrelka s páchateľom. 
Všetky uvedené aktivity patria be- 
zosporu do portfólia práce detektíva a 
bolo by hlúpe namýšľať si, že hra 
okrem toho bude obsahovať aj niečo 
iné. Nie, drvivú väčšinu času budete 
riešiť prípady podľa rovnakej schémy, 
ktorá sa síce môže po čase javiť ako 
stereotypná, avšak vynikajúca vari- 
abilita a prepracovanosť jednotlivých 
prípadov vám nedá priestor nad tak- 
outo kacírskou myšlienkou vôbec 
rozmýšľať. Navyše, hra okrem hlavnej 
porcie prípadov obsahuje aj 40ku tých 
vedľajších, ktoré mapujú relatívne 
široké spektrum rozmanitých kriminál- 
nych deliktov a rovnako im nechýba 
ten punc vysokej kvality, na akú 
budete počas hrania hlavnej príbe- 
hovej línie zvyknutí. Z vedľajšej hernej 
náplne potom nesmiem zabudnúť ani 
na hľadanie tajných filmových kotúčov 
či novinových výtlačkov, ktoré vám 
síce spočiatku ponúknu len akúsi 
vedľajšiu príbehovú líniu, tá sa ale 
časom až nebezpečne priblíži k tej 
vašej, až sa s ňou v jeden okamih 
spojí do takej podoby, že sa nez- 
mohnete na nič iné než nemý výraz 
údivu v tvári. 


Spomínaná dvojica akčnejších zložiek 
hrateľnosti, menovite naháňačky a 
prestrelky, svojim spracovaním síce 
nenadchne, avšak ani neurazí. Jazdný 
model vozidiel je prakticky bez chyby 
(vrátane prekvapivo prepracovaného 
deštrukčného modelu!), cover-up sys- 
tém streľby detto a v podstate vás ani 
jedna z týchto zložiek nesklame. Jed- 
iným slabším aspektom titulu boli pre 
mňa akurát pešie naháňačky, ktoré 
boli zvyčajne naskriptované a len 
ojedinele bolo možné zdrhajúceho 


rás aý Vaha 
ZA m EN g 


deja-vú (ako sa to dialo napr. v Mafii 

BL 2). Jazdy vám navyše dokonale sprí- 

a jemní špičková dobová muzika a 

nenásilné dialógy medzi vami a 

parťákom, teda presne ten typ časovej 

"výplne", ktorú počas presunov medzi 

jednotlivými kľúčovými scénami a 

Ä lokáciami mile radi privítate. Z 

hľadiska technického spracovania tak 

zamrzia len dve veci - občasné vý- 

padky niekoľkých neposlušných textúr 

a drobné poklesy framov, a to najmä v 

— | akčnejších sekvenciách hry. A ešte 

jedna vec - aby ste si titul dokonale 

užili, potrebujete minimálne obstojnú 

znalosť angličtiny - inak bude totižto 

váš zážitok len rol . Kaž- 

podozrivého dolapiť tak, že ste ho dopádne, tieto drobné nedostatky len 

skrátka dobehli. Každopádne, tieto zvýrazňujú celkovo pozitívny dojem, 

sekvencie mali svoj striktne daný účel, ktorý vo mne L.A. Noire po ánk 

ktorému poslúžili sto-percentne a svojho audio-vizuálu zanechal. A faká 

rozhodne ich nepovažujem za ne- perlička záver - herné menúlob- 

dostatok, ktorý by zhoršoval kvali- sahujej žnosť prepnúť si hru. do 
tatívny zážitok hry. Ň lyčh farieb a hra C 


Í if>móde. Silne d 
V značne nadšenom duchu sa môžem 5 Šivu otestovať! 
ale vyjadriť na Tnargo technického 
spracovania - technológia motion scan > A. Noire bude j 
robí z L.A. Noire dodnes nevídaný lance, o tom 
herný unikát a aj keď niektoré hlavy Í najväčší skeptici 
proporčne príliš nepasujú svojim telám ! asticky nápaditá a in 
(hlavne postava Mickeyho Cohena), v  tektívka s inteligentne 
drvivej väčšine prípadov gestikulácia S príbehom (ktorý vám vyd 
mimikou spolupracuje bez najmenších imálne 15 hodín) tu skr 
problémov. Že viac ako 200ka reál- nebola a preto je viac než o 
nych hercov prepožičala herným poviem, že vynechaním ta sa 
charakterom nie len svoju tvár, ale aj môžete rovno vyčleniť amu 
svoj hlas, to azda netreba ani nijak hráčov. de totižto o ták ôjedinel 
„významnejšie rozoberať, keďže k počin, že ho bez ohľadu M4 obľúbené 
dnešnému dňu sa v oblasti herného žánre odporúčam naozaj Mažtlému z 
developmentu ešte nič podobné vás. 
nezrealizovalo. Dokonale vierohod- 
ným dojmom na mňa taktiež zapôso- 
bilo aj samotné herné L.A., ktoré je 


as 


PS3, Xbox360 


Výrobca: Team Bondi Distribútor: Rockstar 
Multiplayer: nie, Lokalizácia: nie 


ič Ú S f1 | 1 - občasné ne- 
patrične rozľahlé a tak z a Sd — O ———úÓú st ES [á, 
báť, žeby ste po prvej várke úlo A - 
? A 1 b U y motion scan ého charakteru - 
jazdom mestom zažívali konštantné > prs ľad 

Boris "Blade" Kirov 


LEGO Pirates of the Caribbean 


„This is the tale of tne Captain Jack Sparrow“ spieva v 
najnovšom spoof klipe z produkcie Lonely Islandu 
svetoznámy spevák Michael Bolton a ja mu musím dať 
jednoznačne za pravdu. Piráti z Karibiku by boli bez 
postavy extravagantného kapitána Sparrowa len z 
tretiny tak zábavnými akými boli a rozhodne si to uve- 
domili a uvedomujú aj samotní filmoví producenti, ktorí 
príbeh nového dielu s názvom “V neznámych vodách“ 
vystavali práve so zreteľom na Deppov charakter. 


Preč sú zbytočne prekombinované a prekomplikované 
vedľajšie línie, preč sú hromady a hromady nekonzistent- 
ných vedľajších charakterov, preč je zbytočné budovanie 
samoúčelnej mytológie — noví Piráti z Karibiku sú presne o 
tom, čo nás na prvom dieli upútalo zďaleka najviac — o do- 
brodružnej výprave na čele s hlavným hrdinom, ktorý si 
svojim svojským prejavom získa naozaj každého diváka. 


Aby ste si ale nemysleli, že tu robím cielenú a účelovú 
propagáciu štvrtých filmových Pirátov — to v žiadnom prí- 
pade. Dôvod, prečo v úvode tak obšírne rozoberám jednu 
obzvlášť úspešnú filmovú sériu, je vskutku prozaický — 
kombo Jack Sparrow 8 LEGO. LEGO, ktorému som v ran- 
nej mladosti venoval hromadu a hromadu času, to LEGO, 
ktoré vo svojej virtuálnej podobe stihlo úspešne a pre- 
dovšetkým ZÁBAVNE prepracovať také filmové legendy 
ako Star Wars, Indiana Jones či Batman. No dobre, boli to 
presnejšie TT Games, ktorí všety tie populárne značky 
„skonvertovali“ do digitálnej LEGO zábavy, avšak to teraz 
nie je podstatné. Podstatné totižto je, že LEGO Pirates of 
the Carribean si berie z oboch základných stavebných 
kameňov len to najlepšie, čoho výsledkom je jednoznačne 
najlepšia virtuálna zábava, akú vám vedia diely svetovo 
populárnej dánskej stavebnice v počítačovo generovanej 
podobe poskytnúť. Trošku komplikované na pochopenie? 
Nevadí... stačí vám iba kus detskej hravosti a sami zistíte, 
ktorá bije. 


Pred tým, než sa ale vrhnem do nebezpečných vôd LEGO 
Pirátov, nebude od veci, ak nezúčastneným pozorovateľom 
aspoň v základných rysoch vysvetlím základný a do 
dnešných dní nezmenený koncept všetkých LEGO hier. 
Tak teda — ak ste si mysleli, že všetko s „visačkou“ LEGO 
je určené iba deťom vo veku 6-16 rokov, herné tituly využí- 

vajúce LEGO diely na spracovanie inak vážnych (ale i 
menej vážnych) filmových predlôh vás presvedčia o opaku. 
Totižto, aj napriek očividne detským herným mechanizmom 
sú tieto hry doslova prepchaté humorom pochopiteľným iba 
pre tú časť herného publika, ktoré buď pozná filmové 
pozadie hry, alebo dokáže zachytiť aj tie najskrytejšie hu- 
morné momentky. V základe je možné ale sériu LEGO tit- 
ulov označiť ako 3D plošinkovky so silným zreteľom na 
„zberateľský aspekť“. Aký to je? Nuž taký, v rámci ktorého 
so svojou postavou zbierate rozličné predmety a objekty, 
slúžiace predovšetkým ako hlavný motivujúci faktor nie len 
k podrobnému prieskumu herných lokácií, ale aj k opä- 
tovnému zahratiu titulu priamo od nuly. LEGO hry sa taktiež 
vyznačujú relatívne presnou rekonštrukciou tých na- 
jdôležitejších lokácií a udalostí spracovávanej filmovej 
série, takže fanúšikom predlohy ponúkajú návrat k 
spomienkam, vďaka ktorým si tú ktorú ságu obľúbili. V 
neposlednom rade je vhodné taktiež spomenúť, že LEGO 
gamesy majú všetky do jednej problém so snímaním „hop- 
sacích“ pasáží, ktorých zdolanie je vďaka nevhodnej 
kamere zvyčajne len otázkou šťastia či metódy pokus- 
omyl, takže ak vás dokáže niečo veľmi rýchlo vytočiť, 
možno by ste hranie LEGO záležitostí mali pre istotu 
zvážiť. Obzvlášť ak ste „kompletizátorom“ a tie mince ktoré 
pri smrti LEGO figúrky stratíte, vás budú v závere levelu 
stáť dôležitý zberateľský artefakt. 


Táák... základnú prednášku o hlavných črtách LEGO hier 
máme za sebou, je na čase sa pustiť do hry samotnej. 
LEGO Pirates of the Carribean ostáva svojim konceptom 
verný ostatným LEGO hrám a tak vás istotne neprekvapí 
štruktúra levelov, do ktorých vyrážate z centrálneho hubu, 


tu majúceho podobu malebného prís- 
tavu. 4 epizódy, každá po 5 levelov, to 
možno neznie bohvieako objemne, 
avšak treba zobrať do úvahy fakt, že 
každý level je tvorený hneď niekoľkými 
odlišnými sekciami, takže ak to všetko 
zrátam, pohodlne v hre strávite solíd- 
nych 8 hodín. Spomínané 4 epizódy 
samozrejme mapujú jednotlivé diely 
tejto filmovej ságy a po opätovnom 
zahratí celej kampane musím 
povedať, že svojou náplňou ostala 
každá kapitola dokonale verná pred- 
lohe. V rámci „Prekliatia čiernej perly“ 
tak zavítate do Tortugy, na palubu 
Čiernej Perly či do jaskyne s prekli- 
atym pokladom aztékov, pričom autori 
si dali aj tu námahu, že jednotlivé 
„prekliate“ postavičky menia pod svet- 
lom mesiaca svoj živý výzor na ten 
neživý. Druhá resp. tretia epizóda sa 
nesú v podobnom duchu a autori pri 
návrhu jednotlivých levelov 
nevynechali prakticky žiadnu význam- 
nejšiu filmovú lokáciu či scénu. Oso- 
bitný komentár si ale istotne zaslúži 
posledná kapitola venovaná aktuálnej 
novinke — keďže titul som dostal do 
rúk ešte pred tým, než som mal 
možnosť „V neznámych vodách“ zhli- 
adnuť v kinách, trošku som sa obával, 
či z tej zjednodušenej LEGO prezen- 
tácie pochopím z príbehu všetko pod- 
statné bez toho, aby mi unikli niektoré 
dôležité detaily. Nuž, s úsmevom na 
tvári musím konštatovať, že aj napriek 
obmedzeným vyjadrovacím schop- 
nostiam herných postavičiek (tie vydá- 
vajú iba srandovné zvuky, avšak dal 
by som ruku do ohňa, že Johny Depp 
svojho Sparrowa „nahučaľ aj pre 
potreby tejto hry) bolo sledovanie a 
pochopenie hernej story naozaj 
bezproblémové a pri následnej 
návšteve lokálneho kina som sa v 
správnom vyhodnotení herného deja 
iba utvrdil. Je teda jasné, že LEGO 


Pirátov nebudú mať problém „spraco- 


E77 


vať“ ani ľudia filmovou sériou ne- 
dotknutí, avšak zákonite sa tým 
pripravia o hromadu humorných odka- 
zov a náznakov, parodujúcich práve 
obsah filmov. 


Po stránke náplne jednotlivých levelov 
nemám absolútne žiadne výhrady. 
Klasika v podobe rozbíjania všetkého 
navôkol za účelom zbierania LEGO 
mincí nenudí ani po x-tý raz a ak sik 
tomu pridáte aj hromadu výborne 
navrhnutých logických hádaniek či 
iných secretov, k LEGO Pirátom sa 
budete radi vracať aj potom, ako ich 
úspešne dokončíte. Dôvodov k tomu 
je samozrejme mnoho, avšak tým na- 
jvýraznejším je kompletizácia titulu, 
ktorú úspešne dotiahnete do konca 
len v prípade, ak sa každému levelu 
povenujete s takou pozornosťou a 
láskou, akú si zasluhuje. Inými slo- 
vami, návraty do už prejdených lokácií 
SÚ v tejto hre viac menej nutnosťou, 
pretože až v rámci free-play módu si 
budete môcť do toho ktorého levelu 
privziať tú postavičku, ktorú tam potre- 
bujete pre získanie či už pôvodne ne- 
dostupného predmetu alebo 


odomknutie tajne sekcie, obsahujúcej 
ďalšiu várku „zberateľského“ obsahu. 
Totižto, dvojica charakterov s ktorými 
level prechádzate počas story módu, 
zvyčajne nemá všetky schopnosti na 
to, aby dokázala level „vyplieniť“ ihneď 
na prvý krát. Niektorá LEGO figúrka 
dokáže strieľať, druhá opravovať 
pokazené veci, tretia skákať do výšky, 
štvrtá chodiť po dne (schválne, kto by 
to asi tak mohol byť :)... a skrátka, 
pokiaľ hrou budete prechádzať na 
prvý krát, nikdy nebudete mať pod 
kontrolou všetky postavičky, ktoré 
potrebujete. Nové charaktery si sprís- 
tupníte až ich objavením v rámci lev- 
elu, takže v podstate je možné 
povedať, že prvá „runda“ s LEGO 
Pirátmi bude skôr takou oboznamova- 
cou, než kompletizujúcou. To 
samozrejme ale nevadí, pretože miera 
detailu jednotlivých lokácií je neraz dy- 
chberúca a vy sa URČITE budete 
chcieť ešte raz pozrieť na palubu 
„bludného Holanďana“ či na ostrov ľu- 
dožrútov, ktorý svojim technickým 
spracovaním naozaj podvedome 
žiada hráča k opätovnej návšteve. 
Dizajn lokácií spolu so skvelou arká- 
dovou hrateľnosťou preto zákonite 

vedie ku konštantne vynikajúcej 
zábave, ktorá nemá hluchého miesta. 


Samozrejme, keď sa bavíme o game- 
playi samotnom, nemožno opomenúť 
dosť výrazný komponent hry a síce 
co-op. Ten sa v LEGO Pirátoch 
prezentuje vo svojej tradičnej offline 
podobe a aj keď svojou zábavnosťou 
nemá žiadne výraznejšie slabiny, is- 
totne by sme už uvítali aj jeho online 
režim. Čo ale istotne poteší je prak- 
ticky absencia problémov so zameria- 
vaním, keďže drvivá väčšina súbojov 
je vedená vo forme šermovačiek, 
pričom „mierenie“ využijete pre- 
dovšetkým len v rámci riešenia logick- 
ých hádaniek. Osobne som bol 
vďačný aj za výrazne menší počet ob- 
jektov vyžadujúcich si kombinovanú 
interakciu obidvoch aktívnych charak- 
terov, ktorá najmä u LEGO Indyho 
občas nepríjemne drhla (bavíme sa 
samozrejme o Al) a neraz som bol 
nútený prevziať kontrolu aj nad druhou 
postavičkou, len aby som si otvoril ne- 
jaké sprepadené dvere. Tak či onak, 

tieto problémy počas hrania LEGO 
Pirátov neuvidíte. Čo ale naopak 
uvidíte, bude naozaj rozkošný vizuál, 
ktorý síce na prvý pohľad nemusí up- 
útať každého (graficky krásne stvár- 
nená scenéria a v nej nahádzané 
LEGO kocky), ale postupne si vás 
získa do takej miery, že vám tá kom- 
binácia dvoch zdanlivo nezlúčiteľných 
prvkov ani náznakom nepríde čudná 
či krkolomná. Absolútne hodnotenie si 
taktiež zaslúži audio na čele s hudbou, 
ktorá je doslova bezkonkurenčná (holt, 
Hans Zimmer je hudobný mág par ex- 
celance) a chytľavé melódie ako napr. 
Sparrowovú theme si budete pohmká- 
vať ešte pekných pár chvíľ potom, ako 
hru odložíte bokom. 


Nebudeme si zbytočne nahovárať — 
LEGO Pirates of The Carribean nie je 


ch - dizajn lokácií, 
hrateľnosť 

- herná náplň 

- humor 

- audio-vizuál 


PC, PS3, Xbox 360, Wii 
Výrobca: TT Games, Distribútor: Disney 
Multiplayer: áno Lokalizácia: nie 


ani inovatívnou, ani 


originálnou, 
prehnane nápaditou zábavou. Ale je 
zábavou, ktorá chytí úplne každého 


bez rozdielu veku, národnosti či 
vierovyznania. Ak teda hľadáte niečo 
ľahko stráviteľné a vyslovene vám 
nevadia príbehy Pirátov z Karibiku, ich 
herná LEGO verzia vás isto iste 
nesklame. 


- minimum noviniek 
- len offline co-op 


HARDVVARE 


Novinky za mesiac máj 
Ej 


Herný HW sumár 17. týždňa 2011 


Tohtoročný sedemnásty herný 
týždeň, ktorý mimochodom prekí- 
zol do piateho mesiaca, poskytol 
celkovo trojicu hardvér zaují- 
mavostí. 


V prvom prípade spoločnosť ktorú ne- 
treba predstavovať, LG Electronics, 
predstavila (pre začiatok len v Južnej 
Kórei) dva 3D monitory s modelovými 
označeniami D41P a D42P, ktoré 
vďaka technológii Film Patterned Re- 
tarder (FPR), známej z televízorov LG 
Cinema 3D, ponúknu nielen jasnejší a 
čistejší obraz, ale ten vraj nebude v 3D 
režime vôbec blikať. Spomínané mon- 
itory budú k dispozícii s pasívnymi 3D 
okuliarami, ktoré na rozdiel od ak- 
tívnych neobsahujú elektrické časti, sú 
ľahšie a pohodlnejšie. Známe je aj to, 
že prinesú real-time prevod 2D režimu 
do 3D. Nič podstatnejšie už nebolo ofi- 
ciálne spomenuté, ale vieme, že v Eu- 
rópe sa objavia niekedy na začiatku 
júna. 


Druhá správa hovorila o uvoľnení 
nereferenčnej grafickej karty Radeon 
HD 6870 Black Edition od firmy XFX 
na náš, európsky trh. Tá ponúka jadro 
s frekvenciou 940 MHz, pričom 
pôvodne bolo natočené na rovnú 
hranicu 900 MHz, nechýba 1120 
Stream procesorov, 1 GB pamäť typu 
GDDRS“, ktorá je pretočená na 
frekvenciu 4600 MHz z pôvodnej hod- 
noty 4200 MHz a zároveň prepojená 
cez 256bitovú pamäťovú zbernicu. Sú 
tu prítomné dva DVI výstupy, HDMI 
1.2 rozhranie, dvojica mini DisplayPort 
1.2 výstupov a podporuje CrossFireX, 
Evefinity a HD3D. Jej chladič je dvojs- 

lotový s dvojicou ventilátorov a 
pravdepodobne aj s trojicou 
medených heatpipes. XFX Radeon 
HD 6870 Black Edition sa už teraz dá 
zadovážiť za 169 €. 


Posledná hardvérová správa sedem- 
násteho týždňa 2011 predstavila herný 
počítač Aspire G3100 Predator od 
spoločnosti Acer, ktorý je postavený 
na platforme AMD. Srdce tohto PC 
môže byť tvorené procesorom Phe- 
nom II, o operačnú pamäť by sa mohlo 
postarať až 8 GB, ďalej by mohol 
disponovať miestom na disku o 
veľkosti 6 TB (pomocou troch 2 TB 
diskov), grafickou kartou od AMD 
alebo Nvidia, voliteľným USB 3.0 
pripojením, DVD alebo Blu-ray 
mechanikou, gigabitovým Ethernetom 
a multi-in-one čítačkou kariet, pričom 
jedna taká presná konfigurácia, ktorá 
je predávaná za 649 € je aj známa. Ide 
o skrinku, obsahujúcu 2.6 GHz proce- 
sor Phenom II X6 10357, 1GB grafickú 
kartu GeForce GTX 460, DVD napaľo- 
vačku, 4 GB pamäť RAM a 1 TB 
pevný disk (7200 RPM) 

Osemnásty herný týždeň 2011 
ponúkol zaujímavú počítačovú 
skrinku, pretaktovanú grafickú 
kartu a nový procesorový chladič. 


Spoločnosť Thermaltake vie vždy 
prekvapiť. Tentoraz si pre nás prichys- 
tala predstavenie novej PC skrinky 
typu mid-tower, primárne určenej pre 
hráčov, ktorí si potrpia aj na vizuálnu 
stránku svojho miláčika. Jedná sa o 
model Chaser MK-I, ktorý ale pozorní 
fanúšikovia mohli zhliadnuť už na zná- 
mom veľtrhu CeBIT, kde bol predve- 
dený pod označením Chaser MK-1. 
Bedňa vážiaca 11,6 kg disponuje 
týmito rozmermi 567,9 x 237 x 581,6 
mm, obsahuje dokovaciu SATA stan- 
icu, ktorá podporuje 2,5“ a 3,5“ disky, 
/O panel s dvojicou USB 3.0 a s rov- 
nakým množstvom USB 2.0 portov, 
eSATA (x 1), zvukové konektory a štyri 
5,25“ pozície. Čo sa týka chladenia, 
nachádza sa tu hneď trojica ventilá- 
torov, no pokiaľ by mal niekto záujem 
o vodné chladenia, v tom prípade 
určite poslúžia tri predvítané otvory 
pre tento typ, nachádzajúce sa v zad- 


nej časti skrinky Thermaltake Chaser 
MK-1, ktorej cena nieje ešte známa, 
ale každého určite zaujíma aj jej 
vzhľad, ktorý môžete spoznať v 
priloženom obrázku. Pre úplnosť ale 
treba dodať, že má čiernu interiérovú 
aj exteriérovú úpravu a priehľadnú 
bočnicu. 


Pokiaľ máte dôvod zadovážiť si pre 
procesor iný, ako referenčný chladič, 
možno vás zaujme tento od firmy Zal- 
man. Spoznáte ho pod krkolomným 
menom CNPST7X a okrem jeho váhy, 
ktorá činí 345 gramov a rozmerov 90 
(L) x 127 (W) x 135 (H) mm vieme aj 
to, že ponúka 92 mm ventilátor s mod- 
rými LED diódami, pracujúci pri 
otáčkach 1100 až 1950 RPM a max- 
imálnom hluku 27 dBA. Zalman 
CNPST7X do Európy prichádza zači- 
atkom júna za 30 €, za ktorých 
dostanete aj pastu ZM-STG2M. 
Chladič podporuje nasledovné proce- 
sory: AMD AM2(+)/AM3 a Intel 
LGA775/1155/1156/1366. 


EVGA už má na svedomí solídny 
počet zaujímavých grafických kariet, 
tentoraz sa môže pochváliť novým 
prírastkom s modelovým označením 
GeForce GTX 580 DS Superclocked, 
ktorý disponuje jadrom GF110, up- 
ravenými frekvenciami a vlastným 
(nereferenčným) chladením, presne- 
jšie ponúka dvojslotový chladič s dvo- 
jicou ventilátorov a pravdepodobne so 
štvoricou — heatpipes. Poskytuje 
GDDR“5 pamäť (prepojenú cez 
384bitovú pamäťovú zbernicu) s 
veľkosťou 1536 MB a so zvýšenou 
frekvenciou z pôvodnej hodnoty 4008 
MHz na 4050 MHz, GPU/shader 
frekvenciu 797/1594 MHz (predtým 
17211544 MHz) a 512 CUDA jadier. 
Taktiež disponuje dvojicou DVI výs- 
tupov, jedným mini HDMI rozhraním a 
podporou 3-way SLI, DirectX 11, 
PhysX, CUDA, a 3D Vision Surround 
(vyžaduje dve karty). GeForce GTX 
980 DS Superclocked má byť predá- 
vaná za 519,99 dolárov. 

Devätnásty hardvér týždeň 2011 
predstavil — hernú klávesnicu, 
výkonnú grafickú kartu a aj zaují- 
mavú skrinku od výrobcu Lian Li. 


Veľtrh Computex 2011, odohrávajúci 
sa od 31. mája do 4. júna zaiste 
ponúkne solídne množstvo hard- 
vérových lahôdok. My sa teraz 
pozrieme na dve z nich. V prvom prí- 
pade sa jedná o klávesnicu, primárne 
určenú pre hráčov od spoločnosti 
Thermaltake, ktorá už teraz vábi 
nadšencov z oboru na veľkú dávku za- 
ujímavostí. Vráťme sa ale k meritum 
veci. Vyššie spomínaná klávesnica, 
disponujúca označením Meka G Unit 
ponúka vlastnú pamäť, 1,8 metrový 
kábel, pozlátený USB konektor, 
pričom je pripojená cez USB 2.0 a 
určite nebudú na škodu ani podsvi- 
etené klávesy. Thermaltake Meka G 
Unit sa hlási o dostupnosť ihneď po 
skončení Computexu. 


S týmto veľtrhom súvisí aj grafická 
karta, ponúkajúca dve 40nm GPU 
Barts od firmy PowerColor. Táto 
spoločnosť ešte nevypustila detailné 
informácie, no tie základné (nie však 
oficiálne overené) nám známe sú. Jej 
presné meno, respektíve aj označenie 
hoci sa špekuluje o modely Radeon 
HD 6890 známe nieje. Ako ste sa 
dočítali vyššie, ponúkne dvojicu GPU 
Barts a zrejme aj mostík PLX, prí- 
padne LucidLogix. Obsahovať bude 
celkovo 2240 Stream procesorov, 2 
GB pamäť typu GDDRS5, prepojenú 
cez dve 256bitové pamäťové zber- 
nice, dvojicu napájacích 8-pinových 
PCle konektorov, ponúkne aj Cross- 
Fire konektor, dvojicu DVI výstupov, 
pravdepodobne jedno HDMI rozhranie 
a dva DisplayPort výstupy. 


Do tretice sa nám predviedla skutočne 
atypická počítačová skrinka Special 
Edition PC-U6 Cowry od výrobcu Lian 
Li, ktorú ocenia ľudia so zmyslom pre 
netradičný dizajn. Táto skrinka má 


hliníkovú konštrukciu s čiernou (povr- 


chovou) vnútornou aj vonkajšou 
úpravou, jej hmotnosť činí 4,5 kg a je 
vyrábaná v rozmeroch 219x500x410 
mm. O celkové chladenie sa postarajú 
dva 120 mm ventilátory. Na prednom 
panely môžeme nájsť dvojicu USB 3.0 
portov, dva eSATA a audio výstupy, 
pričom je tu prítomná aj jedna 5,25“ 
pozícia a trojica 3,5“ pozícií. Disponuje 
podporou základných dosiek typu mini 
ITX a micro ATX, maximálna veľkosť 
grafickej karty je limitovaná na 310 
mm, a Lian Li ju vybavil okrem iného 
aj 530 mm červeným LED kitom. 
Skrinka Special Edition PC-U6 Cowry 
prichádza do predaja na konci mája, 
pričom poznáme aj cenu za ktorú 
bude predávaná. Pokiaľ by ste o ňu 
náhodou mali záujem, budete si 
musieť pripraviť až 349 dolárov (bez 
DPH), čo naozaj nieje málo. 

Dvadsiaty týždeň v roku uviedol 
novú desktopovú sériu, pomerne 
zaujímavú grafickú kartu a 
nakoniec aj parádny herný note- 
book. 


Pomaly ale isto sa k nám približujú 
horúce dni, čo pre počítače pred- 
stavuje hotovú katastrofu, a preto 
každý hráč minimálne porozmýšľa nad 
variantou vodného chladenia, ktorá si 
hravo s extrémne vysokými teplotami 
poradí. Jedno z takýchto riešení je aj 
séria počítačov Erebus od spoločnosti 
iIBuyPower, disponujúca spomínaným 
vodným chladením. Firma si pre 
náročných hráčov prichystala rovno 
šesticu prispôsobiteľných systémov, 
konkrétne trojicu s platformou 
LGA1155 (modely Erebus E1, E2 a 
E3) a tri modely poháňané platformou 
LGA 1366 (Erebus V1, V2 a V3). Chla- 


diaci systém, pozostávajúci aj z rúrok 
s priemerom 13 mm a čerpadla, ktoré 
zvládne prepumpovať presne 22,3 
[/minútu, sa môže pripojiť ku grafickej 
karte a k procesoru. Okrem vodného 
chladenia tieto skrinky, ktoré sú mimo- 
chodom všetky typu  full-tower, 
disponujú aj desiatkou ventilátorov o 
priemere 120 mm. Cena týchto napo- 
hľad atraktívnych systémov začína na 
$1249 (za model E1), končí na sume 
$6899 (za model V3). Výrobca na ne 
poskytuje záruku v trvaní troch rokov. 


Pozreli sme sa aj na novú grafickú 
kartu GeForce GTX 560 s kompletným 
označením GV-N56GOC-1GI od 
známej spoločnosti Gigabyte. Ponúka 
frekvenčné hodnoty 830 MHz/1660 
MHz (pôvodne 810 MHz/1620 MHz) 
pre GPU/shadery, 336 CUDA jadier, 
1GB pamäť typu GDDR<, ktorá je pre- 
pojená cez 256bitovú pamäťovú zber- 
nicu a disponuje frekvenciou 4008 
MHz. Chladí ju chladič WindForce 2X, 
pozostávajúci z dvoch 100 mm ven- 
tilátorov a so štvorice heatpipes, a ob- 
sahuje aj dvojicu DVI výstupov a 
HDMI rozhranie, ktoré je navyše po- 
zlátené. Gigabyte GeForce GTX 560 
(GV-N56G00-1GI) stojí €179. 


Ďalším a zároveň posledným pánom 
na holenie sa stal podľa zistených in- 
formácií momentálne vraj najvýkon- 
nejší 17“ 3D notebook, ktorý nesie 
označenie eX-L 17 3D a dodáva ho 
firma Maingear. Tak, ako ste už mohli 
zistiť vyššie, disponuje 17“ (120 Hz) 
displejom s rozlíšením 1920 x 1080 
pixelov, pričom ponúka matnú obra- 
zovku. Je postavený na platforme 
Huron River a bez problémov môže 
obsahovať pretaktovaný procesor 


Core i7-2920XM. Jeho frekvencia je 
zvýšená z 2,5 GHz až na 4,8 GHz, na 
výber je napríklad aj 16 GB pamäť 
RAM a grafická karta GeForce GTX 
484M s 2 GB kapacitou. Nechýbajú 
dva pevný disky, prípadne SSD disky, 

DVD napaľovačka alebo Blu-ray, 8- 
článková batéria, 2 megapixelová we- 
bkamera, Bluetooth, vstavaný IR 
vysielač pre komunikáciu s 3D oku- 
liarami a 802.11 b/g/n WiFi prípadne 
Bigfoot Networks Killer WiFi-n. 
Výrobca navyše pribalí operačný sys- 
tém Windows 7, kde sa dá samozre- 
jme tiež vybrať, presnejšie medzi 
Home Premium, Professional alebo 
Ultimate. Cena laptopu eX-L 17 3D od 
Maingear začína na $2610. 

Ďalší týždeň si pripravil ponuku, 
pozostávajúcu zo zaujímavých 
herných slúchadiel, z výkonnej 
grafickej karty a z dvoch základ- 
ných dosiek od firmy MSI. 


Hráte FPS hry alebo patríte medzi 
ľudí, obľubujúcich akciu Medal of 
Honor? Pokiaľ áno, možno sa zameri- 
ate na MoH modely slúchadiel 5Hv2 
(určené pre PC) a Spectrum 5xb (pre 
Xbox 360), ktoré sa môžu pýšiť aj 
názvom FPS-optimized, čiže sú pre 
tento žáner optimalizované. Medzi ich 
hlavné prednosti patrí aj to, že v prí- 
pade potreby sa dajú bez problémov 
demontovať na tri kusy, čím ušetria 
patričné miesto. Disponujú 
frekvenčným rozsahom 16 - 28 000 
Hz a odporom 40 ohmov, no model 
Spectrum 5xb pravdepodobne 
ponúkne lepší priestorový zvuk, pri 
ktorom by sa mal samotný hráč 
dokonalejšie orientovať v priestore. 
Ich cenu nepoznáme, vieme ale to, že 
ich dostupnosť sa plánuje na jún 2011. 
Okrem iného obsahujú aj AudioMixer, 

ktorý ponúkne jednoduchý prístup k 
zvukovému aj hlasovému ovládaniu. 


Ďalšia novinka nebola síce oficiálne 
potvrdená, ale zaujala, pretože inter- 
netom začali kolovať vôbec prvé 
snímky grafickej karty Asus Matrix 
GTX 580 s kódovým označením Ma- 
trix GTX580 P/2DI8/1536MD5, čo sme 
si samozrejme nemohli nechať ujsť. 
Táto karta obsiahne presne 512 jadier 
CUDA, 1,5 GB pamäť typu GDDRS5, 
ktorá je prepojená cez 384bitovú 
pamäťovú zbernicu a dostala frekven- 
ciu 4008 MHz, jej jadro tiká na takte 
816 MHz, ale ak by ste náhodou 
potrebovali Matrix GTX 580 rýchlo vy- 
taktovať, poslúži Safe Mode funkcia, 
respektíve tlačidlo, ktoré pretočí 
frekvencie aj samotný ventilátor na 
maximum. Jej chladič je založený na 
DirectCU II, pozostáva z dvojice ven- 
tilátorov nezistenej veľkosti a zaberie 
rovno tri sloty. Nachádza sa tu dvojica 
DVI výstupov, jedno HDMI rozhranie a 
taktiež jeden DisplayPort výstup. Pre 
zaujímavosť treba dodať, že obsahuje 
podporu 3-way SLI, je vyrobená z 
komponentov Super Alloy, má 19-fá- 
zové napájanie, iIROG čip a v 
neposlednom rade NEC Tokin capac- 
itor. 


Spoločnosť MSI napokon prostred- 
níctvom oficiálnej tlačovej správy 
zverejnila pomerne bohaté detaily 
dvoch základných dosiek z AMD 9-Se- 
ries, ktoré sú určené pre prvé natívne 
osemjadrové desktopové socket 
AM3+ procesory AMD FX Bulldozer. 
Ide o modely 990FXA-GDO5 a 
990F XA-GD8O, a práve ten (990F XA- 


GD80) nás bude zaujímať o čosi viac. 
Okrem toho, že obsahuje u nás už 
veľakrát zmieňované, mimochodom 
vysoko kvalitné komponenty s oz- 
načením Military Class II, zaujme aj 
MSI OC Genie II, ktorá sľubuje dosku 
jednoducho pretaktovať, pričom okra- 
jovo sa patrí poukázať aj na prítom- 
nosť podpory pre SLI, CrossFireX a na 
štvoricu x16 PCI Express 2.0 slotov. 
Disponuje kvalitným zvukom THX 
TruStudioPRO a podľa dostupných in- 
formácií je vybavená aj inými zaují- 
mavými funkciami, ktoré vraj využije 
začiatočník aj overclocker. Obidve 
dosky podporujú procesory AMD FX 8 
Phenom" II 8 Athlon"M II 8 Sem- 
pron"M procesory s AM3+ socket / 
140W Ready, pamäte 4 DIMMs sup- 
port for DDR3- 
21335(0C)/1866(0C)/ 1600(0C)/ 1333! 

1066 MHz up to 32GB max, majú LAN 
10/100/1000 Mb/s LAN subsystem a 
Chipset AMD 990FX + SB950. Model 
990FXA-GD6S5 disponuje  nasle- 
dovným: 6 x SATA 6Gb/s ports from 
SB950, 2 x USB 3.0 ports, 12 x USB 
2.0 ports (8R / 4F), 2 x PCI Express 
x16, 4 x PCI-E x1, 1 x PCI a nechýba 
Audio 8-channel (7.1) HD Audio sub- 
system with S/PDIF out, základná 
doska 990F XA-GD80 obsahuje: 6 x 
SATA 6Gb/s ports from SB950, 2 x 
IEEE 1394 ports. (1R / 1F), 4 x USB 
3.0 ports. (2R / 2F), 8 x USB 2.0 ports 
(4R / 4F), 2 x Power eSATA ports 
(USB 2.0 Combo), 4 x PCI Express 
x16, 2xXPCGI-E x1, ix PCI a Audio 8- 
channel (7.1) THX TruStudioPro HD 
Audio subsystem with S/PDIF out. 

